title: 2009/203/ES: Sklep Evropskega parlamenta z dne 22. aprila 2008 o razrešnici glede izvrševanja proračuna Prevajalskega centra za organe Evropske unije za proračunsko leto 2006

text:
               31.3.2009

               SL

               Uradni list Evropske unije

               L 88/118

         SKLEP EVROPSKEGA PARLAMENTA
   z dne 22. aprila 2008
   o razrešnici glede izvrševanja proračuna Prevajalskega centra za organe Evropske unije za proračunsko leto 2006
   (2009/203/ES)
   Evropski parlament,
   ob upoštevanju zaključnega letnega računa Prevajalskega centra za organe Evropske unije za proračunsko leto 2006 (1),
   ob upoštevanju poročila Računskega sodišča o zaključnem letnem računu Prevajalskega centra za organe Evropske unije za proračunsko leto 2006, skupaj z odgovori centra (2),
   ob upoštevanju priporočila Sveta z dne 12. februarja 2008 (5843/2008 – C6-0084/2008),
   ob upoštevanju Pogodbe ES ter zlasti člena 276 Pogodbe,
   ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (3), ter zlasti člena 185 Uredbe,
   ob upoštevanju Uredbe Sveta (ES) št. 2965/94 z dne 28. novembra 1994 o ustanovitvi Prevajalskega centra za organe Evropske unije (4) in zlasti člena 14 Uredbe,
   ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 (5) ter zlasti člena 94 Uredbe,
   ob upoštevanju člena 71 in Priloge V svojega Poslovnika,
   ob upoštevanju poročila Odbora za proračunski nadzor (A6-0124/2008),

               1.

               podeli razrešnico direktorici Prevajalskega centra za organe Evropske unije glede izvrševanja proračuna centra za proračunsko leto 2006;

               2.

               navaja svoje pripombe v spodnji resoluciji;

               3.

               naroči svojemu predsedniku, naj ta sklep in resolucijo, ki je del sklepa, posreduje direktorici Prevajalskega centra za organe Evropske unije, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

            Predsednik

         Hans-Gert PÖTTERING

            Generalni sekretar

         Harald RØMER

      (1)  UL C 261, 31.10.2007, str. 42.

      (2)  UL C 309, 19.12.2007, str. 94.

      (3)  UL L 248, 16.9.2002, str. 1.

      (4)  UL L 314, 7.12.1994, str. 1.

      (5)  UL L 357, 31.12.2002, str. 72.
    ---documentbreak---

               31.3.2009

               SL

               Uradni list Evropske unije

               L 88/119

         RESOLUCIJA EVROPSKEGA PARLAMENTA
   z dne 22. aprila 2008
   s pripombami, ki so del sklepa o razrešnici glede izvrševanja proračuna Prevajalskega centra za organe Evropske unije za proračunsko leto 2006
   EVROPSKI PARLAMENT,
   ob upoštevanju zaključnega letnega računa Prevajalskega centra za organe Evropske unije za proračunsko leto 2006 (1),
   ob upoštevanju poročila Računskega sodišča o zaključnem letnem računu Prevajalskega centra za organe Evropske unije za proračunsko leto 2006, skupaj z odgovori centra (2),
   ob upoštevanju priporočila Sveta z dne 12. februarja 2008 (5843/2008 – C6-0084/2008),
   ob upoštevanju Pogodbe ES ter zlasti člena 276 Pogodbe,
   ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (3), ter zlasti člena 185 Uredbe,
   ob upoštevanju Uredbe Sveta (ES) št. 2965/94 z dne 28. novembra 1994 o ustanovitvi Prevajalskega centra za organe Evropske unije (4) in zlasti člena 14 Uredbe,
   ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 (5) ter zlasti člena 94 Uredbe,
   ob upoštevanju člena 71 in Priloge V svojega Poslovnika,
   ob upoštevanju poročila Odbora za proračunski nadzor (A6-0124/2008),

               A.

               ker je Računsko sodišče navedlo, da je prejelo zadostno zagotovilo o zanesljivosti zaključnega letnega računa za proračunsko leto 2006 ter o zakonitosti in pravilnosti z njim povezanih transakcij;

               B.

               ker je Parlament 24. aprila 2007 direktorici Prevajalskega centra za organe Evropske unije podelil razrešnico glede izvrševanja proračuna centra za proračunsko leto 2005 (6) in v resoluciji, ki spremlja sklep Parlamenta o razrešnici, med drugim

                           —

                           izrazil zaskrbljenost, ker je bilo več kot 50 % vseh prenesenih obveznosti iz proračunskega leta 2004 razveljavljenih; vztrajal, naj center izboljša svoje načrtovanje upravnih odhodkov,

                           —

                           pozval center, naj pojasni pravice intelektualne lastnine, povezane s podatkovno bazo IATE,

                           —

                           izrazil upanje, da se spor med centrom in Komisijo o plačevanju deleža pokojninskih prispevkov za uslužbence čim prej reši;

   Splošne točke, ki so povezane s horizontalnimi vprašanji agencij EU in so tako pomembne tudi za postopek razrešnice posamezne agencije

               1.

               ugotavlja, da so v letu 2006 proračuni 24 agencij in drugih decentraliziranih organov, za katere je Računsko sodišče opravilo revizijo, znašali 1 080,5 milijona EUR (najvišji proračun v višini 271 milijonov EUR je imela Evropska agencija za obnovo, najnižjega pa Evropska policijska akademija (CEPOL) v višini 5 milijonov EUR);

               2.

               poudarja, da med zunanje organe EU, vključene v postopek revizije in razrešnice, sedaj ne sodijo le tradicionalne regulativne agencije, ampak tudi izvajalske agencije, ki so ustanovljene za izvajanje posebnih programov, v prihodnje pa bodo vključena tudi skupna podjetja, ustanovljena kot javno-zasebna partnerstva (skupne tehnološke pobude);

               3.

               ugotavlja, da se je število agencij, vključenih v postopek razrešnice, kar zadeva Parlament, spreminjalo na naslednji način: proračunsko leto 2000: 8; 2001: 10; 2002: 11; 2003: 14; 2004: 14; 2005: 16; 2006: 20 regulativnih in 2 izvajalski agenciji (nista upoštevani agenciji, za kateri sicer Računsko sodišče opravi revizijo, vendar zanju velja notranji postopek razrešnice);

               4.

               zato meni, da je postopek revizije in razrešnice postal preveč okoren in neustrezen glede na sorazmerno velikost proračunov agencij/decentraliziranih organov; naroči svojemu pristojnemu odboru, naj opravi obsežen pregled postopka za podelitev razrešnice agencijam in decentraliziranim organom z namenom oblikovanja enostavnejšega in smotrnejšega pristopa ob upoštevanju vse večjega števila organov, za katere bo v prihodnje treba pripraviti ločena poročila o razrešnicah;

         Temeljni razmisleki

               5.

               od Komisije zahteva, da pred ustanovitvijo nove ali prenovo obstoječe agencije jasno obrazloži naslednje elemente: vrsta agencije, njeni cilji, struktura notranjega upravljanja, izdelki, storitve, ključni postopki, ciljna skupina, stranke in deležniki agencije, uradni odnosi z zunanjimi akterji, proračunske obveznosti, finančno načrtovanje, kadrovska politika in politika zaposlovanja;

               6.

               zahteva, da mora delovanje vsake agencije urejati sporazum o letni uspešnosti, ki ga pripravita agencija in pristojni generalni direktorat in ki bi moral vključevati glavne cilje za prihodnje leto, finančni okvir in jasne kazalnike za merjenje uspešnosti;

               7.

               zahteva, da Računsko sodišče ali drug neodvisni revizor redno (in ad hoc) opravlja revizije uspešnosti agencij; meni, da se pri tem ne bi smeli omejiti na običajne dejavnike finančnega upravljanja in pravilne uporabe javnega denarja, ampak bi morali vključiti tudi upravno učinkovitost in uspešnost ter oceno finančnega upravljanja vsake agencije;

               8.

               meni, da je treba pri agencijah, ki nenehno precenjujejo svoje proračunske potrebe, upoštevati tehnični pavšalni odbitek na podlagi prostih delovnih mest; meni, da se bodo zato namenski prejemki agencij dolgoročno zmanjšali, upravni stroški pa posledično znižali;

               9.

               ugotavlja, da so bile mnoge agencije tarča kritik, ker niso spoštovale pravil za javna naročila, Finančne uredbe, Kadrovskih predpisov ipd., in opozarja na resnost te težave; meni, da je glavni razlog za takšno stanje dejstvo, da je večina predpisov, tudi Finančna uredba, sestavljenih za večje institucije, večina manjših agencij pa nima kritične mase, ki bi jim omogočala izpolnjevanje predpisanih zahtev; zato poziva Komisijo, naj poišče hitro rešitev in poveča učinkovitost z združitvijo upravnih funkcij različnih agencij, s čimer bi bila dosežena potrebna kritična masa (pri tem je treba upoštevati tudi potrebne spremembe v osnovnih predpisih, ki urejajo delovanje agencij in njihovo proračunsko samostojnost), ali pa obvezno pripravi osnutek specifičnih predpisov za agencije (zlasti izvedbena pravila za agencije), ki bi omogočali popolno izpolnjevanje zahtev;

               10.

               zahteva, da Komisija pri pripravi predhodnega predloga proračuna upošteva, kako so posamezne agencije izvrševale proračun v prejšnjih letih, še posebej v letu n-1, in na podlagi tega ustrezno revidira proračun, ki ga zahteva agencija; poziva svoj pristojni odbor, naj spoštuje revizijo in – če tega ne bo storila Komisija – sam revidira zadevni proračun na realistično raven, ki ustreza zmožnostim črpanja sredstev in izvrševanja zadevne agencije;

               11.

               opozarja na svoj sklep v zvezi z razrešnico za proračunsko leto 2005, v katerem je Komisijo pozval, naj vsakih pet let predloži študijo o dodani vrednosti za vse agencije; poziva ustrezne institucije, naj v primeru negativne ocene o dodani vrednosti agencije sprejmejo vse potrebne ukrepe, tako da spremenijo mandat zadevne agencije ali pa jo zaprejo; ugotavlja, da Komisija v letu 2007 ni opravila niti enega ocenjevanja; vztraja pri tem, da mora Komisija pred podelitvijo razrešnice za proračunsko leto 2007 predložiti vsaj pet takšnih ocen, začenši z najstarejšimi agencijami;

               12.

               meni, da je treba čim prej upoštevati priporočila Računskega sodišča in uskladiti raven subvencij, izplačanih agencijam, z dejanskimi finančnimi potrebami; prav tako meni, da je treba predloge sprememb k splošni Finančni uredbi vnesti tudi v okvirne finančne uredbe in posebne finančne uredbe agencij;

         Predstavitev podatkov iz poročil

               13.

               ugotavlja, da agencije nimajo enotnega pristopa glede predstavitve svojih dejavnosti med obravnavanim proračunskim letom, predstavitve računov in poročil o proračunskem in finančnem upravljanju ter vprašanja, ali bi moral direktor agencije pripraviti izjavo o zanesljivosti; ugotavlja, da nekatere agencije ne razlikujejo jasno med (a) predstavitvijo delovanja agencije javnosti in (b) tehničnim poročanjem o proračunskem in finančnem upravljanju;

               14.

               ugotavlja, da v veljavnih navodilih Komisije za pripravo letnih poročil o dejavnosti ni izrecne zahteve, da mora agencija pripraviti izjavo o zanesljivosti, vendar je kljub temu veliko direktorjev agencij pripravilo takšno izjavo za leto 2006, pri čemer eden od primerov vključuje pomemben pridržek;

               15.

               opozarja na odstavek 27 svoje resolucije z dne 12. aprila 2005 (7), v katerem so direktorji agencij pozvani, da od zdaj naprej k letnemu poročilu o dejavnosti, predstavljenemu skupaj s finančnimi podatki in podatki o upravljanju, priložijo izjavo o zanesljivosti glede zakonitosti in pravilnosti poslovanja, ki je podobna izjavam, ki jih podpišejo generalni direktorji Komisije;

               16.

               poziva Komisijo, da v skladu s tem spremeni veljavna navodila za agencije;

               17.

               poleg tega predlaga, da bi si morala Komisija skupaj z agencijami prizadevati za oblikovanje usklajenega modela, ki bi ga uporabljale vse agencije ter vsi decentralizirani organi in bi jasno razlikoval med

                           —

                           letnim poročilom, namenjenim splošnemu bralcu, o poslovanju, delu in dosežkih organa,

                           —

                           finančnimi izkazi in poročilom o izvrševanju proračuna,

                           —

                           poročilom o dejavnosti v skladu s poročili o dejavnosti generalnih direktorjev Komisije,

                           —

                           izjavo o zanesljivosti, ki jo podpiše direktor organa, skupaj z vsemi pridržki ali pripombami, za katere meni, da je treba nanje opozoriti organ za podelitev razrešnice;

         Splošne ugotovitve Računskega sodišča

               18.

               je seznanjen z ugotovitvijo Računskega sodišča (letno poročilo, odstavek 10.29 (8), da črpanje subvencij, ki jih Komisija izplačuje iz proračuna Skupnosti, ne poteka na osnovi ustrezno utemeljenih ocen denarnih potreb agencij, ter da to v povezavi z izdatnimi prenosi sredstev povzroča, da imajo zaradi tega agencije veliko likvidnih sredstev na računu; seznanjen je tudi s priporočilom Računskega sodišča, da bi morala biti raven izplačanih subvencij agencijam v skladu z njihovimi resničnimi denarnimi potrebami;

               19.

               ugotavlja, da 14 agencij konec leta 2006 še ni izvajalo računovodskega sistema ABAC (letno poročilo, opomba odstavka 10.31);

               20.

               upošteva pripombo sodišča (letno poročilo, odstavek 1.25) glede vračunanih stroškov za neizkoriščeni dopust, ki so jih obračunale nekatere agencije; opozarja, da je Računsko sodišče podalo izjavo o zanesljivosti v primeru treh agencij (Evropski center za razvoj poklicnega usposabljanja (CEDEFOP), Evropska policijska akademija (CEPOL) in Evropska agencija za železniški promet) za proračunsko leto 2006 (2005: CEDEFOP, Evropska agencija za varnost hrane, Evropska agencija za obnovo);

         Notranja revizija

               21.

               opozarja, da je skladno s členom 185(3) Finančne uredbe notranji revizor Komisije tudi notranji revizor regulativnih agencij, ki prejemajo nepovratna sredstva iz proračuna EU; poudarja, da notranji revizor poroča upravnemu odboru in direktorju vsake agencije;

               22.

               opozarja na pridržek notranjega revizorja v letnem poročilu o dejavnosti za leto 2006, ki pravi:
               „Notranji revizor Komisije ne more zadovoljivo izpolnjevati svoje obveznosti notranjega revizorja organov Skupnosti iz člena 185 Finančne uredbe zaradi pomanjkanja osebja.“;

               23.

               vendar upošteva pripombo notranjega revizorja v njegovem poročilu o dejavnostih za leto 2006, da se bo od leta 2007 za vse delujoče regulativne agencije vsako leto opravljala notranja revizija z dodatnim osebjem, ki ga je službi za notranjo revizijo odobrila Komisija;

               24.

               ugotavlja naraščajoče število regulativnih in izvajalskih agencij ter skupnih podjetij, ki jih mora služba za notranjo revizijo revidirati v skladu s členom 185 Finančne uredbe; poziva Komisijo, naj pristojni odbor obvesti, ali bo imela služba za notranjo revizijo v prihodnjih letih na voljo dovolj osebja za izvajanje letne revizije vseh takih organov;

               25.

               ugotavlja, da člen 72(5) Uredbe (ES, Euratom) št. 2343/2002 zahteva, da vsaka agencija organu za razrešnice in Komisiji vsako leto predloži poročilo, ki ga pripravi njen direktor, v katerem so povzeti število in vrsta notranjih revizij, ki jih je opravil notranji revizor, njegova priporočila in ukrepi, ki so bili sprejeti v zvezi s temi priporočili; poziva agencije, naj navedejo, ali se to izvaja, in če se, na kak način;

               26.

               je seznanjen s predlogom, ki ga je 14. septembra 2006 notranji revizor podal pristojnemu odboru Parlamenta v zvezi z zmožnostjo agencij, da opravijo notranje revizije, zlasti v povezavi z manjšimi agencijami, in sicer v zvezi s tem, da morajo imeti manjše agencije pooblastilo za nakup storitev notranje revizije v zasebnem sektorju;

         Ocenjevanje agencij

               27.

               opozarja na skupno izjavo Parlamenta, Sveta in Komisije (9), dogovorjeno na usklajevanju pred Ekonomsko-finančnim svetom za proračun 13. julija 2007, ki zahteva (i) seznam agencij, ki jih Komisija namerava oceniti, in (ii) seznam že ocenjenih agencij, skupaj s povzetkom pomembnejših ugotovitev;

         Disciplinski postopki

               28.

               ugotavlja, da imajo posamezne agencije zaradi svoje velikosti težave pri ustanavljanju ad hoc disciplinskih komisij, ki jih sestavlja osebje iz ustreznih kariernih razredov, in da preiskovalni in disciplinski urad Komisije (IDOC) ni pristojen za agencije; poziva agencije, naj premislijo o medagencijski disciplinski komisiji;

         Osnutek Medinstitucionalnega sporazuma

               29.

               opozarja na osnutek Medinstitucionalnega sporazuma o skupnem okviru za evropske regulativne agencije, ki ga je predložila Komisija (KOM(2005) 59), katerega namen je oblikovanje horizontalnega okvira za oblikovanje, strukturo, delovanje, ocenjevanje in nadzor evropskih regulativnih agencij; ugotavlja, da osnutek predstavlja koristno pobudo pri prizadevanju za racionalizacijo ustanavljanja in vodenja agencij; upošteva izjavo Komisije v zbirnem poročilu 2006 (odstavek 3.1, KOM(2007) 274), da so bile razprave o zadevi obnovljene na zasedanju Sveta ob koncu leta 2006, čeprav je napredek pri pogajanjih po objavi osnutka zastal; obžaluje, da pri sprejemanju ni bilo mogoče doseči napredka;

               30.

               zato pozdravlja zavezanost Komisije, da v letu 2008 pripravi sporočilo o prihodnosti regulativnih agencij;

         Agencije, ki se financirajo iz lastnih sredstev

               31.

               opozarja, da direktorjema dveh agencij, ki se financirata iz lastnih sredstev, razrešnico podeli upravni odbor; ugotavlja, da imata obe agenciji zbrane visoke presežke iz prihodkov od nadomestil, ki so bili preneseni iz prejšnjih let:

                           —

                           Urad za usklajevanje na notranjem trgu, denarna sredstva in njihovi ustrezniki: 281 milijonov EUR (10),

                           —

                           Urad Skupnosti za rastlinske sorte, denarna sredstva in njihovi ustrezniki: 18 milijonov EUR (11);

         Posebni vidiki

               32.

               upošteva opažanje sodišča v poročilu za leto 2006, da je akumulirani proračunski presežek za leto 2006 znašal 16,9 milijona EUR in da bo center v letu 2007 svojim naročnikom vrnil 9,3 milijona EUR; se strinja z Računskim sodiščem, da takšna akumulacija presežkov kaže, da metoda za določanje cen prevodov centra ni dovolj natančna;

               33.

               nadalje upošteva ugotovitev sodišča, da center pri postopku zaposlovanja ni mogel zagotoviti pisnih dokazil o pravilih, ki so se uporabljala za ocenjevanje dosjejev kandidatov;

               34.

               iz računovodskih izkazov ugotavlja, da je center pripravil rezervacije za pokojninske prispevke uslužbencev v višini 2 021 126 EUR in za neizkoriščeni dopust v višini 197 000 EUR;

               35.

               ugotavlja, da je upravni odbor centra imenoval novo direktorico, ki je svoje naloge začela opravljati 1. maja 2006;

               36.

               izraža upanje, da se bodo kmalu rešile težave s prostori centra in z vprašanjem plačila pokojninskih prispevkov za uslužbence;

               37.

               pozdravlja navedbo v poročilu o dejavnostih centra, da je v letu 2006 nadaljeval z izvajanjem priporočil službe za notranjo revizijo glede zaključevanja in posodabljanja opisov delovnih mest, osveščanja odredbodajalcev o njihovih dolžnostih, daljših časovnih rokov za objavo prostih delovnih mest, primernega spremljanja dejavnosti prevajalskega centra, ocenjevanja tveganj, jasne opredelitve statusa agencije kot subvencioniranega organa ali organa, ki se financira sam, in določb postopkov prenosa vseh bistvenih funkcij;

               38.

               ugotavlja, da je center februarja 2008 zaposlil notranjega revizorja.

      (1)  UL C 261, 31.10.2007, str. 42.

      (2)  UL C 309, 19.12.2007, str. 94.

      (3)  UL L 248, 16.9.2002, str. 1.

      (4)  UL L 314, 7.12.1994, str. 1.

      (5)  UL L 357, 31.12.2002, str. 72.

      (6)  UL L 187, 15.7.2008, str. 122.

      (7)  Resolucija Evropskega parlamenta s pripombami, ki spremljajo sklep o razrešnici direktorju Prevajalskega centra za organe Evropske unije glede izvrševanja proračuna za proračunsko leto 2003 (UL L 196, 27.7.2005, str. 101).

      (8)  UL C 273, 15.11.2007, str. 1.

      (9)  Dokument Sveta DS 605/1/07 rev 1.

      (10)  Vir: Poročilo o letnih računovodskih izkazih Urada za usklajevanje na notranjem trgu za proračunsko leto 2006 z odgovori Urada (UL C 309, 19.12.2007, str. 141).

      (11)  Vir: Poročilo o letnih računovodskih izkazih Urada Skupnosti za rastlinske sorte za proračunsko leto 2006 z odgovori Urada (UL C 309, 19.12.2007, str. 135).


title: 2007/390/ES: Sklep Komisije z dne 7. junija 2007 o financiranju odhodkov za računalniško podporo in komunikacijske ukrepe na področju zdravstvenega varstva in dobrega počutja živali za leto 2007

text:
               8.6.2007

               SL

               Uradni list Evropske unije

               L 146/21

      SKLEP KOMISIJE

   z dne 7. junija 2007
   o financiranju odhodkov za računalniško podporo in komunikacijske ukrepe na področju zdravstvenega varstva in dobrega počutja živali za leto 2007
   (2007/390/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Odločbe Sveta 90/424/EGS z dne 26. junija 1990 o odhodkih na področju veterine (1) in zlasti členov 17, 37 in 37a Odločbe,
   ob upoštevanju naslednjega:

               (1)

               Gostovanje, upravljanje in vzdrževanje sistema TRACES, predvidenega z Odločbo Komisije 2003/24/ES z dne 30. decembra 2002 o razvoju celovitega računalniškega veterinarskega sistema (2), so v pristojnosti Komisije in zato zahtevajo financiranje Skupnosti. Ta finančni prispevek Skupnosti temelji na členu 37a Odločbe 90/424/EGS.

               (2)

               Sistem obveščanja, uveden na podlagi Direktive Sveta 82/894/EGS z dne 21. decembra 1982 o prijavljanju živalskih bolezni v Skupnosti (3), z Odločbo Komisije 2005/176/ES z dne 1. marca 2005 o kodificirani obliki in kodah za prijavljanje živalskih bolezni v skladu z Direktivo Sveta 82/894/EGS (4) je treba posodobiti z uvedbo nujnih tehničnih izboljšav. Finančni prispevek Skupnosti temelji na členu 37 Odločbe 90/424/EGS.

               (3)

               Informacijska politika o zdravstvenem varstvu in dobrem počutju živali zahteva obveščanje o tehničnem in znanstvenem razvoju na teh področjih. Finančni prispevek Skupnosti temelji na členu 17 Odločbe 90/424/EGS.

               (4)

               Sedanji sklep je enakovreden sklepu o financiranju iz člena 75 Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (5), in iz člena 90 Uredbe Komisije (ES, Euratom) št. 2342/2002 z dne 23. decembra 2002 o določitvi podrobnih pravil za izvajanje Uredbe Sveta (ES, Euratom) št. 1605/2002 o finančni uredbi, ki se uporablja za splošni proračun Evropskih skupnosti (6).

               (5)

               Ukrepi, predvideni s tem sklepom, so v skladu z mnenjem Stalnega odbora za prehranjevalno verigo in zdravje živali –

         SKLENILA:
   Člen 1
   TRACES
   Za gostovanje, upravljanje in vzdrževanje sistema TRACES iz Odločbe 2003/24/ES veljajo naslednji zneski in nameni:

               —

               500 000 EUR za gostovanje,

               —

               440 000 EUR za pridobitev logistične podpore, potrebne za pomoč uporabnikom sistema,

               —

               200 000 EUR za pridobitev podpore za vzdrževanje, potrebne za prilagoditev sistema pravnim in tehničnim spremembam,

               —

               300 000 EUR za potreben razvoj informacijske tehnologije.

         Člen 2
   Sistem prijavljanja živalskih bolezni
   Posodabljanje sistema prijavljanja iz Odločbe 2005/176/ES je upravičeno do zneska 150 000 EUR.
   Člen 3
   Obveščanje na področju zdravstvenega varstva in dobrega počutja živali
   Za obveščanje pristojnih oblasti in državljanov s strani Komisije glede zakonodaje Skupnosti v zvezi z zdravstvenim varstvom in dobrim počutjem živali veljajo naslednji zneski in nameni:

               —

               240 000 EUR za objavo in razširjanje informacij in strategije v zvezi z zdravstvenim varstvom živali,

               —

               130 000 EUR za objavo in razširjanje informacij in strategije v zvezi z dobrim počutjem živali.

         Člen 4
   Postopek za oddajo javnih naročil
   Izbor pogodbenikov bo narejen na podlagi obstoječih okvirnih pogodb ali razpisov, ki bodo objavljeni v letu 2007.

      V Bruslju, 7. junija 2007

            Za Komisijo

         Markos KYPRIANOU

            Član Komisije

      (1)  UL L 224, 18.8.1990, str. 19. Odločba, kakor je bila nazadnje spremenjena z Uredbo (ES) št. 1791/2006 (UL L 363, 20.12.2006, str. 1).

      (2)  UL L 8, 14.1.2003, str. 44.

      (3)  UL L 378, 31.12.1982, str. 58. Direktiva, kakor je bila nazadnje spremenjena z Odločbo Komisije 2004/216/ES (UL L 67, 5.3.2004, str. 27).

      (4)  UL L 59, 5.3.2005, str. 40. Odločba, kakor je bila spremenjena z Odločbo 2006/924/ES (UL L 354, 14.12.2006, str. 48).

      (5)  UL L 248, 16.9.2002, str. 1. Uredba, kakor je bila nazadnje spremenjena z Uredbo (ES, Euratom) št. 1995/2006 (UL L 390, 30.12.2006, str. 1).

      (6)  UL L 357, 31.12.2002, str. 1. Uredba, kakor je bila nazadnje spremenjena z Uredbo (ES, Euratom) št. 478/2007 (UL L 111, 28.4.2007, str. 13).


title: Sklep Političnega in varnostnega odbora (SZVP) 2017/112 z dne 10. januarja 2017 o imenovanju poveljnika misije EU v misiji Evropske unije za vojaško usposabljanje v okviru SVOP v Srednjeafriški republiki (EUTM RCA) (EUTM RCA/1/2017)

text:
               24.1.2017

               SL

               Uradni list Evropske unije

               L 18/47

         SKLEP POLITIČNEGA IN VARNOSTNEGA ODBORA (SZVP) 2017/112
   z dne 10. januarja 2017
   o imenovanju poveljnika misije EU v misiji Evropske unije za vojaško usposabljanje v okviru SVOP v Srednjeafriški republiki (EUTM RCA) (EUTM RCA/1/2017)
   POLITIČNI IN VARNOSTNI ODBOR JE –
   ob upoštevanju Pogodbe o Evropski uniji in zlasti člena 38 Pogodbe,
   ob upoštevanju Sklepa Sveta (SZVP) 2016/610 z dne 19. aprila 2016 o misiji Evropske unije za vojaško usposabljanje v okviru SVOP v Srednjeafriški republiki (EUTM RCA) (1) in zlasti člena 5 Sklepa,
   ob upoštevanju naslednjega:

               (1)

               S Sklepom (SZVP) 2016/610 je bil za poveljnika misije EU za EUTM RCA imenovan brigadni general Eric HAUTECLOQUE-RAYSZ.

               (2)

               V skladu s členom 5(1) Sklepa (SZVP) 2016/610 je Svet pooblastil Politični in varnostni odbor (PVO) za sprejemanje ustreznih odločitev o imenovanju naslednjih poveljnikov misije EU v skladu s členom 38 Pogodbe o Evropski uniji.

               (3)

               Vojaški odbor EU je 16. novembra 2016 priporočil, da se odobri predlog Skupnega odbora Eurocorps o imenovanju brigadnega generala Hermana RUYSA za novega poveljnika misije EU za EUTM RCA, ki bi od 16. januarja 2017 nasledil brigadnega generala Erica HAUTECLOQUA-RAYSZA.

               (4)

               V skladu s členom 5 Protokola (št. 22) o stališču Danske, ki je priložen Pogodbi o Evropski uniji in Pogodbi o delovanju Evropske unije, Danska ne sodeluje pri pripravi in izvajanju sklepov in ukrepov Unije, ki zadevajo obrambo –

         SPREJEL NASLEDNJI SKLEP:
   Člen 1
   Brigadni general Herman RUYS je od 16. januarja 2017 imenovan za poveljnika misije EU v misiji Evropske unije za vojaško usposabljanje v okviru SVOP v Srednjeafriški republiki (EUTM RCA).
   Člen 2
   Ta sklep začne veljati na dan sprejetja.

      V Bruslju, 10. januarja 2017

            Za Politični in varnostni odbor

            Predsednik

         W. STEVENS

      (1)  UL L 104, 20.4.2016, str. 21.


title: 2004/526/ES:Sklep Evropske centralne banke z dne 17. junija 2004 o sprejetju Poslovnika Razširjenega sveta Evropske centralne banke (ECB/2004/12)

text:
               30.6.2004

               SL

               Uradni list Evropske unije

               L 230/61

      SKLEP EVROPSKE CENTRALNE BANKE

   z dne 17. junija 2004
   o sprejetju Poslovnika Razširjenega sveta Evropske centralne banke
   (ECB/2004/12)
   (2004/526/ES)
   RAZŠIRJENI SVET EVROPSKE CENTRALNE BANKE JE –
   ob upoštevanju Statuta Evropskega sistema centralnih bank in Evropske centralne banke ter zlasti člena 46.4 Statuta –
   SKLENIL:
   Edini člen
   Poslovnik Razširjenega sveta Evropske centralne banke z dne 1. septembra 1998 se nadomesti z naslednjim, ki začne veljati 1. julija 2004:

      „POSLOVNIK RAZŠIRJENEGA SVETA EVROPSKE CENTRALNE BANKE
      UVODNO POGLAVJE
      Člen 1
      Opredelitev pojmov
      Ta poslovnik dopolnjuje Pogodbo o ustanovitvi Evropske skupnosti in Statut Evropskega sistema centralnih bank in Evropske centralne banke. Izrazi v tem poslovniku imajo enak pomen kot v Pogodbi in Statutu.
      POGLAVJE I
      RAZŠIRJENI SVET
      Člen 2
      Datum in kraj sej Razširjenega sveta
      1.   Razširjeni svet odloči o datumih svojih sej na predlog predsednika.
      2.   Predsednik skliče sejo Razširjenega sveta, če zahtevo za sejo vložijo vsaj trije člani Razširjenega sveta.
      3.   Predsednik lahko skliče sejo Razširjenega sveta tudi, kadar koli je to po njegovem mnenju potrebno.
      4.   Razširjeni svet običajno zaseda v prostorih Evropske centralne banke (ECB).
      5.   Seje so lahko tudi v obliki telekonference, če temu ne nasprotujejo vsaj trije guvernerji.
      Člen 3
      Udeležba na sejah Razširjenega sveta
      1.   Razen če je v tem poslovniku določeno drugače, je udeležba na sejah Razširjenega sveta omejena na člane Razširjenega sveta, druge člane Izvršilnega odbora, predsednika Sveta Evropske unije in člana Komisije Evropskih skupnosti.
      2.   Vsakega guvernerja lahko običajno spremlja ena oseba.
      3.   Če se član Razširjenega sveta ne more udeležiti seje, lahko pisno imenuje namestnika, da se udeleži seje in glasuje v njegovem imenu. To pisno sporočilo pošlje predsedniku pravočasno pred sejo. Tega namestnika lahko običajno spremlja ena oseba.
      4.   Predsednik imenuje zaposlenega v ECB za tajnika. Tajnik pomaga predsedniku pri pripravi sej Razširjenega sveta in sestavlja zapisnike sej.
      5.   Razširjeni svet lahko povabi tudi druge osebe, da se udeležijo njegovih sej, če je to po njegovem mnenju primerno.
      Člen 4
      Glasovanje
      1.   Razširjeni svet je sklepčen, če sta navzoči dve tretjini članov ali njihovih namestnikov. Če Razširjeni svet ni sklepčen, lahko predsednik skliče izredno sejo, na kateri se odločitve lahko sprejmejo ne glede na sklepčnost.
      2.   Če ni v Statutu določeno drugače, se odločitve sprejemajo z navadno večino.
      3.   Razširjeni svet glasuje na predlog predsednika. Predsednik lahko začne postopek glasovanja tudi na predlog katerega od članov Razširjenega sveta.
      4.   Odločitve se lahko sprejmejo tudi po pisnem postopku, razen če temu nasprotujejo vsaj trije člani Razširjenega sveta. Pri pisnem postopku je treba zagotoviti:

                  (i)

                  običajno najmanj deset delovnih dni za preučitev s strani vsakega člana Razširjenega sveta. V nujnem primeru, ki mora biti upravičen v zahtevi, se ta rok lahko skrajša na pet delovnih dni;

                  (ii)

                  lastnoročni podpis vsakega člana Razširjenega sveta in

                  (iii)

                  zapis vsake take odločitve v zapisniku naslednje seje Razširjenega sveta.

            Člen 5
      Organizacija sej Razširjenega sveta
      1.   Razširjeni svet sprejme dnevni red za vsako sejo. Predsednik sestavi začasni dnevni red in ga skupaj s pripadajočimi dokumenti pošlje članom Razširjenega sveta in drugim pooblaščenim udeležencem vsaj osem dni pred sejo, razen v izrednih primerih, ko predsednik ravna okoliščinam primerno. Razširjeni svet lahko na predlog predsednika ali katerega koli drugega člana Razširjenega sveta odloči, da se posamezne točke črtajo z začasnega dnevnega reda ali da se mu dodajo nove. Točka se črta z dnevnega reda na zahtevo vsaj treh članov Razširjenega sveta, če pripadajoči dokumenti niso bili pravočasno predloženi članom Razširjenega sveta.
      2.   Zapisnik razprave Razširjenega sveta se predloži njegovim članom v odobritev na naslednji seji (ali, kadar je to potrebno, že prej s pisnim postopkom), podpiše pa ga predsednik.
      POGLAVJE II
      VKLJUČEVANJE RAZŠIRJENEGA SVETA V NALOGE EVROPSKEGA SISTEMA CENTRALNIH BANK
      Člen 6
      Razmerje med Razširjenim svetom in Svetom ECB
      1.   Razširjeni svet ne glede na svoje druge odgovornosti, vključno s tistimi iz člena 44 Statuta, sodeluje zlasti pri nalogah, navedenih v členu 6.2 do 6.8.
      2.   Razširjeni svet sodeluje pri svetovalnih nalogah ECB iz člena 4 in člena 25.1 Statuta.
      3.   Sodelovanje Razširjenega sveta pri statističnih nalogah ECB predstavlja:

                  —

                  krepitev sodelovanja med vsemi nacionalnimi centralnimi bankami Evropske unije z namenom podpore nalogam ECB na področju statistike,

                  —

                  sodelovanje pri usklajevanju, kadar je to potrebno, pravil in običajnih postopkov za zbiranje, urejanje in razpošiljanje statističnih podatkov vseh nacionalnih centralnih bank Evropske unije, in

                  —

                  predložitev pripomb Svetu ECB v zvezi z osnutki priporočil na statističnem področju iz člena 42 Statuta, preden so le-ta sprejeta.

            4.   Razširjeni svet sodeluje pri izpolnjevanju obveznosti poročanja ECB iz člena 15 Statuta tako, da Svetu ECB predloži pripombe k letnemu poročilu, preden je le-to sprejeto.
      5.   Razširjeni svet sodeluje pri standardizaciji računovodskih pravil in poročanja o poslovanju iz člena 26.4 Statuta tako, da Svetu ECB predloži pripombe k osnutkom pravil, preden so le-ta sprejeta.
      6.   Razširjeni svet sodeluje pri sprejemanju drugih ukrepov v okviru člena 29.4 Statuta tako, da Svetu ECB predloži pripombe k osnutkom takih ukrepov, preden so le-ti sprejeti.
      7.   Razširjeni svet sodeluje pri pripravi Pogojev za zaposlitev v Evropski centralni banki tako, da Svetu ECB predloži pripombe k osnutku, preden je dokument sprejet.
      8.   Razširjeni svet sodeluje pri pripravah, ki so potrebne za nepreklicno določitev deviznih tečajev iz člena 47.3 Statuta tako, da Svetu ECB predloži pripombe k:

                  —

                  osnutkom mnenj ECB iz člena 123(5) Pogodbe,

                  —

                  osnutkom drugih mnenj ECB v zvezi s pravnimi akti Skupnosti, ki se sprejmejo, ko je odstopanje odpravljeno, in

                  —

                  odločitvam iz odstavka 10 Protokola o nekaterih določbah v zvezi z Združenim kraljestvom Velike Britanije in Severne Irske.

            9.   Kadar koli se od Razširjenega sveta zahteva, da sodeluje pri nalogah ECB iz zgornjih odstavkov, mu mora biti za to dan razumen rok, ki ne sme biti krajši od desetih delovnih dni. V nujnem primeru, ki mora biti upravičen v zahtevi, se ta rok lahko skrajša na pet delovnih dni. Predsednik lahko odloči, da se uporabi pisni postopek.
      10.   Predsednik v skladu s členom 47.4 Statuta obvešča Razširjeni svet o sklepih, ki jih sprejme Svet ECB.
      Člen 7
      Razmerje med Razširjenim svetom in Izvršilnim odborom
      1.   Razširjeni svet ECB ima možnost predložiti pripombe, preden Izvršilni odbor:

                  —

                  uveljavi pravne akte Sveta ECB, pri katerih je v skladu s členom 12.1 Poslovnika Evropske centralne banke zahtevano sodelovanje Razširjenega sveta,

                  —

                  sprejme, na podlagi pooblastil, prenesenih s strani Sveta ECB v skladu s členom 12.1 Statuta, pravne akte, za katere je v skladu s členom 12.1 Poslovnika Evropske centralne banke zahtevano sodelovanje Razširjenega sveta.

            2.   Kadar koli se od Razširjenega sveta zahteva, da predloži pripombe po prvem odstavku tega člena, mu mora biti za to dan razumen rok, ki ne sme biti krajši od desetih delovnih dni. V nujnem primeru, ki mora biti upravičen v zahtevi, se ta rok lahko skrajša na pet delovnih dni. Predsednik lahko odloči, da se uporabi pisni postopek.
      Člen 8
      Odbori Evropskega sistema centralnih bank
      1.   Razširjeni svet lahko znotraj področja svoje pristojnosti zahteva od odborov, ki jih je ustanovil Svet ECB na podlagi člena 9 Poslovnika Evropske centralne banke, da preučijo določene teme.
      2.   Nacionalna centralna banka vsake nesodelujoče države članice lahko imenuje največ dva zaposlena, da se udeležita sej odborov, kadar se ti ukvarjajo z zadevami, ki spadajo v področje pristojnosti Razširjenega sveta, in kadar koli je to po mnenju predsednika posamičnega odbora in Izvršilnega odbora primerno.
      POGLAVJE III
      POSEBNE POSTOPKOVNE DOLOČBE
      Člen 9
      Pravni instrumenti
      1.   Sklepe ECB iz členov 46.4 in 48 Statuta in iz tega poslovnika, kakor tudi priporočila ECB in mnenja ECB, ki jih Razširjeni svet sprejme na podlagi člena 44 Statuta, podpiše predsednik.
      2.   Vsi pravni instrumenti ECB so oštevilčeni, uradno sporočeni in objavljeni v skladu s členom 17.7 Poslovnika Evropske centralne banke.
      Člen 10
      Zaupnost dokumentov ECB in dostop do njih
      1.   Razprave Razširjenega sveta in odborov ali skupin, ki se ukvarjajo z zadevami iz njegove pristojnosti, so zaupne, razen če Razširjeni svet pooblasti predsednika, da objavi rezultate njihovih posvetovanj.
      2.   Dostop javnosti do dokumentov, ki jih sestavijo Razširjeni svet in odbori ali skupine, ki se ukvarjajo z zadevami iz njegove pristojnosti, je urejen s sklepom Sveta ECB, sprejetim na podlagi člena 23.2 Poslovnika Evropske centralne banke.
      3.   Dokumenti, ki jih sestavijo Razširjeni svet in odbori ali skupine, ki se ukvarjajo z zadevami iz njegove pristojnosti, se opredelijo za tajne in se z njimi ravna v skladu s pravili, določenimi v upravni okrožnici, sprejeti na podlagi člena 23.3 Poslovnika Evropske centralne banke. Po preteku 30 let bodo prosto dostopni, če organi odločanja ne odločijo drugače.
      Člen 11
      Konec uporabe
      Ko bo Svet Evropske unije v skladu s členom 122(2) Pogodbe odpravil vsa odstopanja in ko bodo sprejete vse odločitve, ki jih predvideva Protokol o nekaterih določbah v zvezi z Združenim kraljestvom Velike Britanije in Severne Irske, bo Razširjeni svet razpuščen in ta poslovnik se ne bo več uporabljal.“

      V Frankfurtu na Majni, 17. junija 2004

            Predsednik ECB

         Jean-Claude TRICHET


title: 2004/720/ES: Sklep Evropskega parlamenta z dne 21. aprila 2004 o zaključnem računu glede na izvrševanje splošnega proračuna Evropske unije za proračunsko leto 2002 (Komisija)

text:
               21.4.2004

               SL

               Uradni list Evropske unije

               L 330/14

         SKLEP EVROPSKEGA PARLAMENTA
   z dne 21. aprila 2004
   o zaključnem računu glede na izvrševanje splošnega proračuna Evropske unije za proračunsko leto 2002 (Komisija)
   (2004/720/ES)

    ---documentbreak---

               21.4.2004

               SL

               Uradni list Evropske unije

               L 330/14

         RESOLUCIJA
   Evropskega parlamenta, ki spremlja Sklep o podelitvi razrešnice glede izvrševanja splošnega proračuna Evropske unije za proračunsko leto 2002 (Komisija)


title: 2007/644/ES,Euratom: Sklep Sveta in Komisije z dne 18. septembra 2007 o sklenitvi Protokola k Sporazumu o partnerstvu in sodelovanju (SPS) med Evropskima skupnostma in njunimi državami članicami na eni strani ter Ukrajino na drugi strani zaradi upoštevanja pristopa Republike Bolgarije in Romunije k SPS

text:
               6.10.2007

               SL

               Uradni list Evropske unije

               L 261/25

      SKLEP SVETA IN KOMISIJE

   z dne 18. septembra 2007
   o sklenitvi Protokola k Sporazumu o partnerstvu in sodelovanju (SPS) med Evropskima skupnostma in njunimi državami članicami na eni strani ter Ukrajino na drugi strani zaradi upoštevanja pristopa Republike Bolgarije in Romunije k SPS
   (2007/644/ES, Euratom)
   SVET EVROPSKE UNIJE IN KOMISIJA EVROPSKIH SKUPNOSTI STA –
   ob upoštevanju Pogodbe o ustanovitvi Evropske skupnosti in zlasti člena 44(2), zadnjega stavka člena 47(2), člena 55, člena 57(2), člena 71, člena 80(2) in členov 93, 94, 133 in 181a v povezavi z drugim stavkom člena 300(2) in prvim pododstavkom člena 300(3) Pogodbe,
   ob upoštevanju Pogodbe o ustanovitvi Evropske skupnosti za atomsko energijo, zlasti drugega odstavka člena 101 Pogodbe,
   ob upoštevanju Akta o pristopu Republike Bolgarije in Romunije in zlasti člena 6(2) Akta,
   ob upoštevanju predloga Komisije,
   ob upoštevanju mnenja Evropskega parlamenta,
   ob upoštevanju odobritve Sveta v skladu s členom 101 Pogodbe o ustanovitvi Evropske skupnosti za atomsko energijo,
   ob upoštevanju naslednjega:

               (1)

               Protokol k Sporazumu o partnerstvu in sodelovanju (SPS) med Evropskima skupnostma in njunimi državami članicami na eni strani ter Ukrajino na drugi strani zaradi upoštevanja pristopa Republike Bolgarije in Romunije k SPS (1) je bil v imenu Evropske skupnosti in držav članic podpisan dne 27. marca 2007 v skladu s Sklepom Sveta 2007/251/ES (2).

               (2)

               Do začetka veljavnosti se Protokol začasno uporablja od datuma podpisa.

               (3)

               Protokol je treba odobriti –

         SKLENILA:
   Člen 1
   Protokol k Sporazumu o partnerstvu in sodelovanju (SPS) med Evropskima skupnostma in njunimi državami članicami na eni strani ter Ukrajino na drugi strani zaradi upoštevanja pristopa Republike Bolgarije in Romunije k SPS se s tem sklepom odobri v imenu Evropske skupnosti, Evropske skupnosti za atomsko energijo in držav članic.
   Člen 2
   Predsednik Sveta v imenu Evropske skupnosti in njenih držav članic poda uradno obvestilo iz člena 3(2) Protokola. Predsednik Komisije hkrati poda takšno obvestilo tudi v imenu Evropske skupnosti za atomsko energijo.

      V Bruslju, 18. septembra 2007

            Za Svet

            Predsednik

         R. PEREIRA

            Za Komisijo

            Predsednik

         José Manuel BARROSO

      (1)  UL L 110, 27.4.2007, str. 29.

      (2)  UL L 110, 27.4.2007, str. 27.


title: Sklep Evropskega parlamenta (EU) 2017/1642 z dne 27. aprila 2017 o razrešnici glede izvrševanja proračuna Evropskega centra za razvoj poklicnega usposabljanja za proračunsko leto 2015

text:
               29.9.2017

               SL

               Uradni list Evropske unije

               L 252/176

         SKLEP EVROPSKEGA PARLAMENTA (EU) 2017/1642
   z dne 27. aprila 2017
   o razrešnici glede izvrševanja proračuna Evropskega centra za razvoj poklicnega usposabljanja za proračunsko leto 2015
   EVROPSKI PARLAMENT,

               —

               ob upoštevanju končnega zaključnega računa Evropskega centra za razvoj poklicnega usposabljanja za proračunsko leto 2015,

               —

               ob upoštevanju poročila Računskega sodišča o zaključnem računu Evropskega centra za razvoj poklicnega usposabljanja za proračunsko leto 2015 z odgovori centra (1),

               —

               ob upoštevanju izjave o zanesljivosti (2) računovodskih izkazov ter zakonitosti in pravilnosti z njimi povezanih transakcij, ki jo je za proračunsko leto 2015 v skladu s členom 287 Pogodbe o delovanju Evropske unije pripravilo Računsko sodišče,

               —

               ob upoštevanju priporočila Sveta z dne 21. februarja 2017 o podelitvi razrešnice centru glede izvrševanja proračuna za proračunsko leto 2015 (05873/2017 – C8-0048/2017),

               —

               ob upoštevanju člena 319 Pogodbe o delovanju Evropske unije,

               —

               ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (3), zlasti člena 208,

               —

               ob upoštevanju Uredbe Sveta (EGS) št. 337/75 z dne 10. februarja 1975 o ustanovitvi Evropskega centra za razvoj poklicnega usposabljanja (4), zlasti člena 12a,

               —

               ob upoštevanju Delegirane uredbe Komisije (EU) št. 1271/2013 z dne 30. septembra 2013 o okvirni finančni uredbi za organe iz člena 208 Uredbe (EU, Euratom) št. 966/2012 Evropskega parlamenta in Sveta (5), zlasti člena 108,

               —

               ob upoštevanju člena 94 in Priloge IV Poslovnika,

               —

               ob upoštevanju poročila Odbora za proračunski nadzor ter mnenja Odbora za zaposlovanje in socialne zadeve (A8-0145/2017),

               1.

               podeli razrešnico direktorju Evropskega centra za razvoj poklicnega usposabljanja glede izvrševanja proračuna centra za proračunsko leto 2015;

               2.

               navaja svoje pripombe v spodnji resoluciji;

               3.

               naroči svojemu predsedniku, naj ta sklep in resolucijo, ki je del sklepa, posreduje direktorju Evropskega centra za razvoj poklicnega usposabljanja, Svetu, Komisiji in Računskemu sodišču in poskrbi za objavo v Uradnem listu Evropske unije (serija L).

            Predsednik

         Antonio TAJANI

            Generalni sekretar

         Klaus WELLE

      (1)  UL C 449, 1.12.2016, str. 32.

      (2)  Glej opombo 1.

      (3)  UL L 298, 26.10.2012, str. 1.

      (4)  UL L 39, 13.2.1975, str. 1.

      (5)  UL L 328, 7.12.2013, str. 42.


title: Sklep Evropskega parlamenta (EU, Euratom) 2015/1618 z dne 29. aprila 2015 o razrešnici glede izvrševanja proračuna Izvajalske agencije za mala in srednja podjetja (nekdanje Izvajalske agencije za konkurenčnost in inovativnost) za proračunsko leto 2013

text:
               30.9.2015

               SL

               Uradni list Evropske unije

               L 255/99

      SKLEP EVROPSKEGA PARLAMENTA (EU, EURATOM) 2015/1618
      z dne 29. aprila 2015
      o razrešnici glede izvrševanja proračuna Izvajalske agencije za mala in srednja podjetja (nekdanje Izvajalske agencije za konkurenčnost in inovativnost) za proračunsko leto 2013
      EVROPSKI PARLAMENT,

                  —

                  ob upoštevanju splošnega proračuna Evropske unije za proračunsko leto 2013 (1),

                  —

                  ob upoštevanju konsolidiranega zaključnega računa Evropske unije za proračunsko leto 2013 (COM(2014) 510 – C8-0140/2014) (2),

                  —

                  ob upoštevanju končnega zaključnega računa Izvajalske agencije za mala in srednja podjetja (nekdanje Izvajalske agencije za konkurenčnost in inovativnost) za proračunsko leto 2013 (3),

                  —

                  ob upoštevanju poročila Komisije o nadaljnjem ukrepanju na podlagi razrešnice za proračunsko leto 2012 (COM(2014) 607) in delovnih dokumentov služb Komisije, priloženih temu poročilu (SWD(2014) 285, SWD(2014) 286),

                  —

                  ob upoštevanju letnega poročila Komisije organu, ki da razrešnico, o notranjih revizijah, opravljenih leta 2013 (COM(2014) 615), in delovnega dokumenta služb Komisije, ki mu je priložen (SWD(2014) 293),

                  —

                  ob upoštevanju poročila Računskega sodišča o zaključnem računu Izvajalske agencije za mala in srednja podjetja (nekdanje Izvajalske agencije za konkurenčnost in inovativnost) za proračunsko leto 2013 z odgovori agencije (4),

                  —

                  ob upoštevanju izjave o zanesljivosti (5) računovodskih izkazov ter o zakonitosti in pravilnosti z njimi povezanih transakcij, ki jo je za proračunsko leto 2013 v skladu s členom 287 Pogodbe o delovanju Evropske unije predložilo Računsko sodišče,

                  —

                  ob upoštevanju priporočila Sveta z dne 17. februarja 2015 o podelitvi razrešnice izvajalskim agencijam glede izvrševanja proračuna za proračunsko leto 2013 (05305/2015 – C8-0048/2015),

                  —

                  ob upoštevanju členov 317, 318 in 319 Pogodbe o delovanju Evropske unije,

                  —

                  ob upoštevanju člena 106a Pogodbe o ustanovitvi Evropske skupnosti za atomsko energijo,

                  —

                  ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (6),

                  —

                  ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (7), zlasti členov 62, 164, 165 in 166,

                  —

                  ob upoštevanju Uredbe Sveta (ES) št. 58/2003 z dne 19. decembra 2002 o statutu izvajalskih agencij, pooblaščenih za izvajanje nekaterih nalog pri upravljanju programov Skupnosti (8), zlasti člena 14(3),

                  —

                  ob upoštevanju Uredbe Komisije (ES) št. 1653/2004 z dne 21. septembra 2004 o standardni finančni uredbi za izvajalske agencije v skladu z Uredbo Sveta (ES) št. 58/2003 o statutu izvajalskih agencij, pooblaščenih za izvajanje nekaterih nalog pri upravljanju programov Skupnosti (9), zlasti prvega in drugega pododstavka člena 66,

                  —

                  ob upoštevanju Sklepa Komisije 2004/20/ES z dne 23. decembra 2003 o ustanovitvi izvajalske agencije „Izvajalska agencija za inteligentno energijo“ za upravljanje aktivnosti Skupnosti na področju energije v skladu z Uredbo Sveta (ES) št. 58/2003 (10),

                  —

                  ob upoštevanju Izvedbenega sklepa Komisije 2013/771/EU z dne 17. decembra 2013 o ustanovitvi Izvajalske agencije za mala in srednja podjetja ter razveljavitvi sklepov 2004/20/ES in 2007/372/ES (11),

                  —

                  ob upoštevanju člena 93 in Priloge V Poslovnika,

                  —

                  ob upoštevanju poročila Odbora za proračunski nadzor in mnenj drugih zadevnih odborov (A8-0101/2015),

                  A.

                  ker Komisija v skladu s členom 17(1) Pogodbe o Evropski uniji izvršuje proračun in upravlja programe in ker v skladu s členom 317 Pogodbe o delovanju Evropske unije proračun izvršuje v sodelovanju z državami članicami, na lastno odgovornost in v skladu z načelom dobrega finančnega poslovodenja;

         1.

            podeli razrešnico direktorju Izvajalske agencije za mala in srednja podjetja (nekdanje Izvajalske agencije za konkurenčnost in inovativnost) glede izvrševanja proračuna izvajalske agencije za proračunsko leto 2013;

         2.

            navaja svoje pripombe v resoluciji, ki je del sklepov o razrešnici glede izvrševanja splošnega proračuna Evropske unije za proračunsko leto 2013, oddelek III – Komisija in izvajalske agencije;

         3.

            naroči svojemu predsedniku, naj ta sklep skupaj s sklepom o razrešnici glede izvrševanja splošnega proračuna Evropske unije za proračunsko leto 2013, oddelek III – Komisija, in resolucijo, ki je del sklepov, posreduje direktorju Izvajalske agencije za mala in srednja podjetja (nekdanje Izvajalske agencije za konkurenčnost in inovativnost), Svetu, Komisiji, Sodišču Evropske unije in Računskemu sodišču ter poskrbi za objavo v Uradnem listu Evropske unije (serija L).

               Predsednik

            Martin SCHULZ

               Generalni sekretar

            Klaus WELLE

         (1)  UL L 66, 8.3.2013.

         (2)  UL C 403, 13.11.2014, str. 1.

         (3)  UL C 408, 15.11.2014, str. 6.

         (4)  UL C 442, 10.12.2014, str. 74.

         (5)  UL C 403, 13.11.2014, str. 128.

         (6)  UL L 248, 16.9.2002, str. 1.

         (7)  UL L 298, 26.10.2012, str. 1.

         (8)  UL L 11, 16.1.2003, str. 1.

         (9)  UL L 297, 22.9.2004, str. 6.

         (10)  UL L 5, 9.1.2004, str. 85.

         (11)  UL L 341, 18.12.2013, str. 73.


title: Sklep Komisije (EU) 2016/221 z dne 12. februarja 2016 o spremembi Sklepa (EU) 2015/1937 o vzpostavitvi neodvisnega svetovalnega Evropskega fiskalnega odbora

text:
               17.2.2016

               SL

               Uradni list Evropske unije

               L 40/15

         SKLEP KOMISIJE (EU) 2016/221
   z dne 12. februarja 2016
   o spremembi Sklepa (EU) 2015/1937 o vzpostavitvi neodvisnega svetovalnega Evropskega fiskalnega odbora
   EVROPSKA KOMISIJA JE –
   ob upoštevanju Pogodbe o Evropski uniji in Pogodbe o delovanju Evropske unije,
   ob upoštevanju naslednjega:

               (1)

               Komisija je 21. oktobra 2015 sprejela sklep o vzpostavitvi neodvisnega svetovalnega Evropskega fiskalnega odbora (1). Ta sklep vsebuje številne določbe o poslanstvu in nalogah, sestavi, neodvisnosti in delovanju odbora in njegovega sekretariata, in pojasnjuje, da bi slednji moral biti za upravne namene del Generalnega sekretariata Komisije. V skladu s tem sklepom funkcijo vodje sekretariata opravlja glavni ekonomski analitik, vzpostavljen s Sklepom C(2015) 2665 z dne 17. aprila 2015.

               (2)

               Sklep o glavnem ekonomskem analitiku Komisije z dne 17. aprila 2015 določa, da glavni ekonomski analitik preverja prihodnje odločitve Komisije na področju usklajevanja in nadzora gospodarskih in proračunskih politik držav članic. V skladu s tem sklepom glavni ekonomski analitik sodeluje s podpredsednikom, pristojnim za evro in socialni dialog, ki lahko prav tako zahteva mnenje glavnega ekonomskega analitika (2).

               (3)

               Zaradi skladnosti in učinkovitosti je treba ločiti naloge glavnega ekonomskega analitika in vodje sekretariata Evropskega fiskalnega odbora.

               (4)

               Sklep o vzpostavitvi neodvisnega svetovalnega Evropskega fiskalnega odbora bi bilo zato treba ustrezno spremeniti –

         SKLENILA:
   Edini člen
   Točka 8 člena 3 Sklepa Komisije (EU) 2015/1937 (3) se nadomesti z naslednjim:

      „8.   Komisija po posvetovanju s predsednikom Evropskega fiskalnega odbora imenuje vodjo sekretariata. Vodja sekretariata se imenuje za obdobje treh let, ki ga je mogoče enkrat podaljšati. Njegove naloge vključujejo pripravo vzpostavitve odbora. Drugi člani sekretariata so uradniki, začasni uslužbenci, pogodbeni uslužbenci in napoteni nacionalni strokovnjaki, ki jih izbere vodja sekretariata v soglasju s predsednikom. Vsi člani sekretariata so izbrani na podlagi visoke ravni usposobljenosti in izkušenj na področjih, ki so pomembna za dejavnosti odbora, ter so dodeljeni ali napoteni.
      9.   Z odstopanjem od odstavka 8 Komisija neposredno imenuje vodjo sekretariata, če predsednik Evropskega fiskalnega odbora še ni bil imenovan.“.

      V Bruslju, 12. februarja 2016

            Za Komisijo

            Predsednik

         Jean-Claude JUNCKER

      (1)  C(2015) 8000.

      (2)  C(2015) 2665.

      (3)  Sklep Komisije (EU) 2015/1937 z dne 21. oktobra 2015 o vzpostavitvi neodvisnega svetovalnega Evropskega fiskalnega odbora (UL L 282, 28.10.2015, str. 37).


               26.2.2016

               SL

               Uradni list Evropske unije

               C 75/274

         P7_TA(2013)0303
   Izvolitev Evropskega varuha človekovih pravic
   Sklep Evropskega parlamenta z dne 3. julija 2013 o izvolitvi Evropskega varuha človekovih pravic
   (2016/C 075/37)

      Evropski parlament,

               —

               ob upoštevanju Pogodbe o delovanju Evropske unije in zlasti tretjega odstavka člena 24 in člena 228 navedene pogodbe,

               —

               ob upoštevanju Pogodbe o ustanovitvi Evropske skupnosti za atomsko energijo in zlasti člena 106a navedene pogodbe,

               —

               ob upoštevanju svojega sklepa 94/262/ESPJ, ES, Euratom z dne 9. marca 1994 o pravilih in splošnih pogojih, ki urejajo opravljanje funkcije varuha človekovih pravic (1),

               —

               ob upoštevanju člena 204 Poslovnika,

               —

               ob upoštevanju razpisa za predložitev nominacij (2),

               —

               ob upoštevanju glasovanja z dne 3. julija 2013,

               1.

               izvoli Emily O'REILLY za izvajanje funkcije Evropskega varuha človekovih pravic od 1. oktobra 2013 do konca parlamentarnega obdobja;

               2.

               zahteva od Emily O'REILLY, da slovesno zapriseže pred Sodiščem Evropske unije;

               3.

               naroči svojemu predsedniku, naj poskrbi za objavo priloženega sklepa v Uradnem listu Evropske unije;

               4.

               naroči svojemu predsedniku, naj ta sklep posreduje Svetu, Komisiji in Sodišču Evropske unije.

      (1)  UL L 113, 4.5.1994, str. 15.

      (2)  UL C 96, 4.4.2013, str. 24.

         PRILOGA

         SKLEP EVROPSKEGA PARLAMENTA

         z dne 3. julija 2013

         o izvolitvi Evropskega varuha človekovih pravic

         (Besedilo Priloge na tem mestu ni navedeno, saj je enako končnemu aktu, Sklepu 2013/377/EU, Euratom.)


title: 2008/194/ES: Sklep Sveta z dne 18. februarja 2008 o sklenitvi Sporazuma med Evropsko skupnostjo in Vlado Republike Singapur o nekaterih vidikih zračnih prevozov

text:
               5.3.2008

               SL

               Uradni list Evropske unije

               L 60/28

      SKLEP SVETA

   z dne 18. februarja 2008
   o sklenitvi Sporazuma med Evropsko skupnostjo in Vlado Republike Singapur o nekaterih vidikih zračnih prevozov
   (2008/194/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti člena 80(2) v povezavi s prvim stavkom prvega pododstavka člena 300(2) in prvim pododstavkom člena 300(3) Pogodbe,
   ob upoštevanju predloga Komisije,
   ob upoštevanju mnenja Evropskega parlamenta (1),
   ob upoštevanju naslednjega:

               (1)

               Svet je 5. junija 2003 s sklepom pooblastil Komisijo, da začne pogajanja s tretjimi državami o nadomestitvi nekaterih določb v obstoječih dvostranskih sporazumih s sporazumom Skupnosti.

               (2)

               Komisija je v imenu Skupnosti v skladu z mehanizmi in direktivami iz Priloge k Sklepu z dne 5. junija 2003 z Vlado Republike Singapur izpogajala Sporazum o nekaterih vidikih zračnih prevozov.

               (3)

               Sporazum je bil v skladu s Sklepom Sveta 2006/592/ES (2) podpisan v imenu Skupnosti, s pridržkom njegove morebitne poznejše sklenitve.

               (4)

               Sporazum bi bilo treba odobriti –

         SKLENIL:
   Člen 1
   Sporazum med Evropsko skupnostjo in Vlado Republike Singapur o nekaterih vidikih zračnih prevozov se odobri v imenu Skupnosti.
   Člen 2
   Predsednik Sveta je pooblaščen, da imenuje osebo, pooblaščeno, da pošlje uradno obvestilo iz člena 7(1) Sporazuma.

      V Bruslju, 18. februarja 2008

            Za Svet

            Predsednik

         D. RUPEL

      (1)  Mnenje z dne 12. oktobra 2006 (še ni objavljeno v Uradnem listu).

      (2)  UL L 243, 6.9.2006, str. 21.


title: Sklep Sveta (EU) 2017/1107 z dne 8. junija 2017 o podaljšanju obdobja upravičenosti avdiovizualnih koprodukcij v skladu s členom 5 Protokola o sodelovanju v kulturi k Sporazumu o prosti trgovini med Evropsko unijo in njenimi državami članicami na eni strani ter Republiko Korejo na drugi strani

text:
               22.6.2017

               SL

               Uradni list Evropske unije

               L 160/33

         SKLEP SVETA (EU) 2017/1107
   z dne 8. junija 2017
   o podaljšanju obdobja upravičenosti avdiovizualnih koprodukcij v skladu s členom 5 Protokola o sodelovanju v kulturi k Sporazumu o prosti trgovini med Evropsko unijo in njenimi državami članicami na eni strani ter Republiko Korejo na drugi strani
   SVET EVROPSKE UNIJE JE –
   ob upoštevanju Pogodbe o delovanju Evropske unije,
   ob upoštevanju člena 3(1) Sklepa Sveta (EU) 2015/2169 z dne 1. oktobra 2015 o sklenitvi Sporazuma o prosti trgovini med Evropsko unijo in njenimi državami članicami na eni strani ter Republiko Korejo na drugi strani (1),
   ob upoštevanju predloga Evropske komisije,
   ob upoštevanju naslednjega:

               (1)

               Svet je 1. oktobra 2015 sprejel Sklep (EU) 2015/2169 o sklenitvi Sporazuma o prosti trgovini med Evropsko unijo in njenimi državami članicami na eni strani ter Republiko Korejo na drugi strani (v nadaljnjem besedilu: sklep).

               (2)

               Protokol o sodelovanju v kulturi (v nadaljnjem besedilu: Protokol), ki je priložen Sporazumu o prosti trgovini med Evropsko unijo in njenimi državami članicami na eni strani ter Republiko Korejo na drugi strani v členu 1 vzpostavlja okvir za sodelovanje pogodbenic pri spodbujanju izmenjav kulturnih dejavnosti, dobrin in storitev, med drugim tudi v avdiovizualnem sektorju. V skladu s členom 5(3) Protokola bi morali pogodbenici spodbujati koprodukcije med producenti iz pogodbenice EU in Koreje, vključno z upravičenostjo koprodukcij do ugodnosti shem pogodbenic za spodbujanje lokalnih in regionalnih kulturnih vsebin.

               (3)

               V skladu s členom 5(8)(b) Protokola se upravičenost po prvih treh letih podaljša za tri leta, nato pa bi se morala samodejno podaljševati za naknadna zaporedna enako dolga obdobja, razen če ena od pogodbenic s pisnim obvestilom najmanj tri mesece pred iztekom začetnega ali katerega koli naslednjega obdobja odloči, da se upravičenost ne podaljša.

               (4)

               V skladu s členom 3(1) Sklepa (EU) 2015/2169 mora Komisija uradno obvestiti Korejo, da Unija ne bo podaljšala obdobja upravičenosti koprodukcij v skladu s členom 5 Protokola po postopku iz člena 5(8) Protokola, razen če Svet na predlog Komisije štiri mesece pred koncem tega obdobja upravičenosti odobri nadaljevanje upravičenosti. Če Svet odobri nadaljevanje upravičenja, se ta določba ponovno začne uporabljati ob koncu podaljšanega obdobja upravičenosti. Za posebne namene odločanja o nadaljevanju obdobja upravičenosti mora Svet odločati soglasno.

               (5)

               Nacionalna svetovalna skupina Unije, ustanovljena v skladu s členom 3(5) Protokola, je 5. septembra 2016 dala pozitivno mnenje o podaljšanju obdobja upravičenosti, kot je določeno v členu 5(8)(a) Protokola.

               (6)

               Svet se strinja s podaljšanjem obdobja upravičenosti avdiovizualnih koprodukcij do ugodnosti shem pogodbenic za spodbujanje lokalnih in regionalnih kulturnih vsebin, kot je določeno v odstavkih 4, 5, 6 in 7 člena 5 Protokola.

               (7)

               Ta sklep ne bi smel vplivati na zadevne pristojnosti Unije in držav članic –

         SPREJEL NASLEDNJI SKLEP:
   Člen 1
   Obdobje upravičenosti za avdiovizualne koprodukcije do ugodnosti shem pogodbenic za spodbujanje lokalnih in regionalnih kulturnih vsebin, kot je določeno v odstavkih 4, 5, 6 in 7 člena 5 Protokola, se podaljša za tri leta, tj. od 1. julija 2017 do 30. junija 2020.
   Člen 2
   Ta sklep začne veljati na dan sprejetja.

      V Luxembourgu, 8. junija 2017

            Za Svet

            Predsednica

         K. SIMSON

      (1)  UL L 307, 25.11.2015, str. 2.


title: Sklep Komisije (EU) 2015/2300 z dne 8. decembra 2015 o plačilu v eurih, ki ga opravi Združeno kraljestvo za nekatere odhodke, nastale zaradi področne kmetijske zakonodaje (notificirano pod dokumentarno število C(2015) 8576)

text:
               10.12.2015

               SL

               Uradni list Evropske unije

               L 324/35

         SKLEP KOMISIJE (EU) 2015/2300
   z dne 8. decembra 2015
   o plačilu v eurih, ki ga opravi Združeno kraljestvo za nekatere odhodke, nastale zaradi področne kmetijske zakonodaje

         (notificirano pod dokumentarno število C(2015) 8576)

   (Besedilo v angleškem jeziku je edino verodostojno)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (EU) št. 1306/2013 Evropskega parlamenta in Sveta z dne 17. decembra 2013 o financiranju, upravljanju in spremljanju skupne kmetijske politike in razveljavitvi uredb Sveta (EGS) št. 352/78, (ES) št. 165/94, (ES) št. 2799/98, (ES) št. 814/2000, (ES) št. 1290/2005 in (ES) št. 485/2008 (1), ter zlasti člena 108 Uredbe,
   ob upoštevanju naslednjega:

               (1)

               Člen 108 Uredbe (EU) št. 1306/2013 zahteva od držav članic, katerih valuta ni euro in se odločijo, da bodo odhodke, ki izhajajo iz področne kmetijske zakonodaje, izplačale v eurih namesto v svoji nacionalni valuti, da sprejmejo ukrepe, s katerimi zagotovijo, da uporaba eura ne pomeni sistematične prednosti v primerjavi z uporabo nacionalne valute.

               (2)

               S Sklepom Komisije (EU) 2015/1352 (2) so bili pred tem odobreni ukrepi, ki jih je sporočilo Združeno kraljestvo.

               (3)

               Združeno kraljestvo je 30. oktobra 2015 Komisiji priglasilo svojo namero, da bo razširilo število ukrepov, pri katerih bo plačalo odhodke v eurih namesto v funtih šterlingih, in ukrepe, ki se bodo izvajali v skladu s členom 108 Uredbe (EU) št. 1306/2013, da se zagotovi, da se ne bi pojavila sistematična prednost zaradi uporabe eura namesto funta šterlinga.

               (4)

               Načrtovani ukrepi Združenega kraljestva se lahko povzamejo, kot sledi:

                           —

                           izvajalcem se lahko v eurih izplačajo zneski, ki so določeni v pravnih aktih Unije ali izhajajo iz njih,

                           —

                           izvajalci prevzemajo celotno tveganje v zvezi z menjalnim tečajem, ki nastane pri naknadni pretvorbi v funt šterling,

                           —

                           izvajalci se obvežejo za najmanj eno leto,

                           —

                           glede osnovnega plačila in drugih neposrednih plačil iz Uredbe (EU) št. 1307/2013 Evropskega parlamenta in Sveta (3) se izvajalci odločijo za plačilo v eurih, ko predložijo vlogo iz člena 13(1) Izvedbene uredbe Komisije (EU) št. 809/2014 (4),

                           —

                           glede tržnih ukrepov v skladu z Uredbo (EU) št. 1308/2013 Evropskega parlamenta in Sveta (5), Uredbo Sveta (EU) št. 1370/2013 (6) (razen začasne izredne pomoči kmetom v živinorejskem sektorju) in Uredbo (EU) št. 510/2014 Evropskega parlamenta in Sveta (7) ter ukrepov za informiranje o kmetijskih proizvodih in njihovo promocijo v skladu z Uredbo (EU) št. 1144/2014 Evropskega parlamenta in Sveta (8) je treba izvajalcem vsaj tri mesece vnaprej odobriti, da bodo izplačani v eurih; ravno tako jim je treba dati tri mesece odpovednega roka za odstop od ureditve; nova plačila v eurih so potem mogoča šele po enem letu čakalne dobe,

                           —

                           glede začasne izredne pomoči kmetom v živinorejskem sektorju v skladu z Delegirano uredbo Komisije (EU) 2015/1853 (9) so se morali izvajalci odločiti za prejemanje plačil SKP v eurih pred 17. oktobrom 2015.

               (5)

               Navedeni ukrepi so v skladu s ciljem iz Uredbe (EU) št. 1306/2013, tj. preprečitvijo sistematične prednosti, ki izhaja iz uporabe eura namesto nacionalne valute. Zato bi jih bilo treba odobriti.

               (6)

               Sklep (EU) 2015/1352 bi bilo zato treba razveljaviti in nadomestiti s tem sklepom –

         SPREJELA NASLEDNJI SKLEP:
   Člen 1
   Ukrepi, ki jih je 30. oktobra 2015 sporočilo Združeno kraljestvo v zvezi s plačilom v eurih nekaterih odhodkov, nastalih zaradi področne kmetijske zakonodaje, in ki so navedeni v Prilogi, ter po potrebi vsi delegirani ali izvedbeni akti, sprejeti na podlagi navedenih instrumentov, se odobrijo.
   Člen 2
   Sklep (EU) 2015/1352 se razveljavi.
   Člen 3
   Ta sklep je naslovljen na Združeno kraljestvo Velika Britanija in Severna Irska.

      V Bruslju, 8. decembra 2015

            Za Komisijo

         Phil HOGAN

            Član Komisije

      (1)  UL L 347, 20.12.2013, str. 549.

      (2)  Sklep Komisije (EU) 2015/1352 z dne 30. julija 2015 o plačilu v eurih, ki ga opravi Združeno kraljestvo za nekatere odhodke, nastale zaradi področne kmetijske zakonodaje (UL L 208, 5.8.2015, str. 33).

      (3)  Uredba (EU) št. 1307/2013 Evropskega parlamenta in Sveta z dne 17. decembra 2013 o pravilih za neposredna plačila kmetom na podlagi shem podpore v okviru skupne kmetijske politike ter razveljavitvi Uredbe Sveta (ES) št. 637/2008 in Uredbe Sveta (ES) št. 73/2009 (UL L 347, 20.12.2013, str. 608).

      (4)  Izvedbena uredba Komisije (EU) št. 809/2014 z dne 17. julija 2014 o pravilih za uporabo Uredbe (EU) št. 1306/2013 Evropskega parlamenta in Sveta v zvezi z integriranim administrativnim in kontrolnim sistemom, ukrepi za razvoj podeželja in navzkrižno skladnostjo (UL L 227, 31.7.2014, str. 69).

      (5)  Uredba (EU) št. 1308/2013 Evropskega parlamenta in Sveta z dne 17. decembra 2013 o vzpostavitvi skupne ureditve trgov kmetijskih proizvodov in razveljavitvi uredb Sveta (EGS) št. 922/72, (EGS) št. 234/79, (ES) št. 1037/2001 in (ES) št. 1234/2007 (UL L 347, 20.12.2013, str. 671).

      (6)  Uredba Sveta (EU) št. 1370/2013 z dne 16. decembra 2013 o opredelitvi ukrepov za določitev nekaterih pomoči in nadomestil v zvezi s skupno ureditvijo trgov za kmetijske proizvode (UL L 346, 20.12.2013, str. 12).

      (7)  Uredba (EU) št. 510/2014 Evropskega parlamenta in Sveta z dne 16. aprila 2014 o trgovinskih režimih za nekatero blago, pridobljeno s predelavo kmetijskih proizvodov, in razveljavitvi uredb Sveta (ES) št. 1216/2009 in (ES) št. 614/2009 (OJ L 150, 20.5.2014, str. 1).

      (8)  Uredba (EU) št. 1144/2014 Evropskega parlamenta in Sveta z dne 22. oktobra 2014 o ukrepih za informiranje o kmetijskih proizvodih in njihovo promocijo, ki se izvajajo na notranjem trgu in v tretjih državah, ter o razveljavitvi Uredbe Sveta (ES) št. 3/2008 (UL L 317, 4.11.2014, str. 56).

      (9)  Delegirana uredba Komisije (EU) 2015/1853 z dne 15. oktobra 2015 o začasni izredni pomoči kmetom v živinorejskih sektorjih (UL L 271, 16.10.2015, str. 25).

      PRILOGA

         Ukrepi, izraženi in plačljivi v eurih

                  Shema

                  Uredba

                  Sheme neposrednih plačil

                  Uredba (EU) št. 1307/2013

                  Ukrepi za informiranje o kmetijskih proizvodih in njihovo promocijo

                  Uredba (EU) št. 1144/2014

                  Odkup govejega mesa

                  Uredba (EU) št. 1308/2013
                  Uredba (EU) št. 1370/2013

                  Odkup žita

                  Odkup masla

                  Odkup posnetega mleka v prahu

                  Pomoč za zasebno skladiščenje govejega mesa

                  Pomoč za zasebno skladiščenje masla

                  Pomoč za zasebno skladiščenje sira

                  Pomoč za zasebno skladiščenje lanenih vlaken

                  Pomoč za zasebno skladiščenje oljčnega olja

                  Pomoč za zasebno skladiščenje prašičjega mesa

                  Pomoč za zasebno skladiščenje ovčjega in kozjega mesa

                  Pomoč za zasebno skladiščenje posnetega mleka v prahu

                  Pomoč za zasebno skladiščenje belega sladkorja

                  Pomoč za razdeljevanje mleka in mlečnih proizvodov otrokom

                  Izvozna nadomestila

                  Izvozna nadomestila za predelane kmetijske proizvode in blago, ki ni navedeno v Prilogi I k PDEU

                  Uredba (EU) št. 510/2014
                  Uredba (EU) št. 1370/2013

                  Začasna izredna pomoč kmetom v živinorejskem sektorju

                  Delegirana uredba (EU) 2015/1853


title: 2009/634/ES,Euratom: Sklep Evropskega parlamenta z dne 23. aprila 2009 o zaključku poslovnih knjig glede izvrševanja splošnega proračuna Evropske unije za proračunsko leto, Oddelek III – Komisija

text:
               26.9.2009

               SL

               Uradni list Evropske unije

               L 255/71

      SKLEP EVROPSKEGA PARLAMENTA

   z dne 23. aprila 2009
   o zaključku poslovnih knjig glede izvrševanja splošnega proračuna Evropske unije za proračunsko leto, Oddelek III – Komisija
   (2009/634/ES, Euratom)
   EVROPSKI PARLAMENT,

               —

               ob upoštevanju splošnega proračuna Evropske unije za proračunsko leto 2007 (1),

               —

               ob upoštevanju končnih letnih računovodskih izkazov evropskih skupnosti za proračunsko leto 2007 – zvezek I (SEK(2008) 2359 – C6-0415/2008) (2),

               —

               ob upoštevanju letnih poročil Komisije Evropskemu parlamentu in Svetu o nadaljnjem ukrepanju na podlagi sklepov o razrešnicah za leto 2006 (COM(2008) 629, KOM(2008) 628) in dokumentov služb Komisije, ki so priloženi tem poročilom (SEK(2008) 2579, SEK(2008) 2580),

               —

               ob upoštevanju sporočila Komisije z naslovom „Zbirno poročilo o dosežkih Komisije pri upravljanju v letu 2007“ (COM(2008) 338),

               —

               ob upoštevanju letnega poročila Komisije organu, ki da razrešnico, o notranjih revizijah, opravljenih leta 2007 (COM(2008) 499), in delovnega dokumenta služb Komisije, ki je priložen temu poročilu (SEK(2008) 2361),

               —

               ob upoštevanju poročila Komisije z naslovom „Odgovori držav članic na Letno poročilo Računskega sodišča 2006“ (COM(2008) 112),

               —

               ob upoštevanju Zelene knjige o pobudi za preglednost v Evropi, ki jo je Komisija sprejela dne 3. maja 2006 (COM(2006) 194),

               —

               ob upoštevanju mnenja Računskega sodišča št. 2/2004 o modelu „enotne revizije“ (in predloga za okvir notranje kontrole Skupnosti) (3),

               —

               ob upoštevanju Sporočila Komisije o časovnem načrtu za integriran okvir notranje kontrole (COM(2005) 252),

               —

               ob upoštevanju Akcijskega načrta Komisije za integriran okvir notranje kontrole (COM(2006) 9), poročila Komisije Svetu, Evropskemu parlamentu in Računskemu sodišču o napredku glede Akcijskega načrta Komisije za integriran okvir notranje kontrole (COM(2007) 86) in delovnega dokumenta služb Komisije, ki je priložen temu poročilu (SEK(2007) 311),

               —

               ob upoštevanju prvega polletnega poročila o rezultatih uresničevanja akcijskega načrta Komisije za integriran okvir notranje kontrole z dne 19. julija 2006 (SEK(2006) 1009), predloženega na zahtevo Parlamenta, izraženo v resoluciji, ki je priložena razrešnici za proračunsko leto 2004,

               —

               ob upoštevanju mnenja Računskega sodišča št. 6/2007 o letnih povzetkih držav članic in „nacionalnih izjavah“ držav članic in revizijskem delu nacionalnih revizijskih institucij v zvezi s sredstvi Skupnosti (4),

               —

               ob upoštevanju Akcijskega načrta Komisije za krepitev nadzorne vloge Komisije v okviru deljenega upravljanja strukturnih ukrepov (COM(2008) 97),

               —

               ob upoštevanju sporočila komisarjev Hübnerjeve in Špidle Komisiji, ki sta predložila vmesno poročilo o izvajanju akcijskega načrta za krepitev nadzorne vloge v okviru deljenega upravljanja Komisije za strukturne ukrepe (SEK(2008) 2756) in delovnega dokumenta služb Komisije, ki je priložen temu poročilu (SEK(2008) 2755),

               —

               ob upoštevanju poročila Komisije Svetu, Evropskemu parlamentu in Računskemu sodišču o napredku glede Akcijskega načrta Komisije za integriran okvir notranje kontrole (COM(2008) 110) in delovnega dokumenta služb Komisije, ki je priložen temu poročilu (SEK(2008) 259),

               —

               ob upoštevanju letnega poročila Računskega sodišča o izvrševanju proračuna za proračunsko leto 2007 z odgovori institucij (5) in posebnih poročil Računskega sodišča,

               —

               ob upoštevanju izjave o zanesljivosti računovodskih izkazov ter o zakonitosti in pravilnosti z njimi povezanih transakcij, ki jo predloži Računsko sodišče v skladu s členom 248 Pogodbe ES (6),

               —

               ob upoštevanju sporočila Komisije z dne 16. decembra 2008 o enotnemu razumevanju koncepta dopustnega tveganja napake (COM(2008) 866) in delovnega dokumenta služb Komisije, ki je priložen temu sporočilu (SEK(2008) 3054),

               —

               ob upoštevanju priporočil Sveta z dne 10. februarja 2009 o podelitvi razrešnice Komisiji glede izvrševanja proračuna za proračunsko leto 2007 (5587/2009 – C6-0055/2009),

               —

               ob upoštevanju členov 274, 275 in 276 Pogodbe ES ter členov 179a in 180b Pogodbe Euratom,

               —

               ob upoštevanju člena 246 in naslednjih členov Pogodbe ES o Računskem sodišču,

               —

               ob upoštevanju mednarodnih standardov revidiranja in mednarodnih računovodskih standardov, zlasti tistih, ki se uporabljajo v javnem sektorju,

               —

               ob upoštevanju mednarodnega medsebojnega pregleda Evropskega računskega sodišča,

               —

               ob upoštevanju Uredbe Sveta (EGS, Euratom, ESPJ) št. 259/68 z dne 29. februarja 1968 o kadrovskih predpisih za uradnike Evropskih skupnosti in pogojih za zaposlitev drugih uslužbencev Skupnosti (7), zlasti naslova V, poglavje 3, ki se nanaša na starostne in invalidske pokojnine, in Priloge XII, ki določa izvedbene določbe za člen 83a Kadrovskih predpisov,

               —

               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (8), zlasti členov 145, 146 in 147 Uredbe,

               —

               ob upoštevanju Uredbe Sveta (ES) št. 58/2003 z dne 19. decembra 2002 o statutu izvajalskih agencij, pooblaščenih za izvajanje nekaterih nalog pri upravljanju programov Skupnosti (9), in zlasti člena 14(2) in (3) Uredbe,

               —

               ob upoštevanju člena 70 in Priloge V svojega poslovnika,

               —

               ob upoštevanju poročila Odbora za proračunski nadzor in mnenj drugih zadevnih odborov (A6-0168/2009),

               A.

               ker je na podlagi člena 275 Pogodbe ES Komisija odgovorna za pripravo poslovnih knjig,

               1.

               odobri zaključek računovodskih izkazov glede izvrševanja splošnega proračuna Evropske unije za proračunsko leto 2007;

               2.

               navaja svoje pripombe v resoluciji, ki je sestavni del sklepov o razrešnici glede izvrševanja splošnega proračuna Evropske unije za proračunsko leto 2007, oddelek III – Komisija in izvajalske agencije;

               3.

               naroči predsedniku, naj ta sklep posreduje Svetu, Komisiji, Sodišču Evropskih skupnosti, Računskemu sodišču in Evropski investicijski banki ter nacionalnim parlamentom in regionalnim revizijskim institucijam držav članic ter poskrbi za objavo v Uradnem listu Evropskih skupnosti (serija L).

            Predsednik

         Hans-Gert PÖTTERING

            Generalni sekretar

         Klaus WELLE

      (1)  UL L 77, 16.3.2007.

      (2)  UL C 287, 10.11.2008, str. 1.

      (3)  UL C 107, 30.4.2004, str. 1.

      (4)  UL C 216, 14.9.2007, str. 3.

      (5)  UL C 286, 10.11.2008, str. 1.

      (6)  UL C 287, 10.11.2008, str. 111.

      (7)  UL L 56, 4.3.1968, str. 1.

      (8)  UL L 248, 16.9.2002, str. 1.

      (9)  UL L 11, 16.1.2003, str. 1.


title: Sklep Sveta (EU) 2017/1790 z dne 25. septembra 2017 o stališču, ki se zavzame v imenu Evropske unije v Svetu za sodelovanje, ustanovljenem s Sporazumom o partnerstvu in sodelovanju med Evropskimi skupnostmi in njihovimi državami članicami na eni strani in Republiko Armenijo na drugi strani, v zvezi s sprejetjem prednostnih nalog partnerstva EU-Armenija

text:
               4.10.2017

               SL

               Uradni list Evropske unije

               L 256/9

         SKLEP SVETA (EU) 2017/1790
   z dne 25. septembra 2017
   o stališču, ki se zavzame v imenu Evropske unije v Svetu za sodelovanje, ustanovljenem s Sporazumom o partnerstvu in sodelovanju med Evropskimi skupnostmi in njihovimi državami članicami na eni strani in Republiko Armenijo na drugi strani, v zvezi s sprejetjem prednostnih nalog partnerstva EU-Armenija
   SVET EVROPSKE UNIJE JE –
   ob upoštevanju Pogodbe o Evropski uniji in zlasti člena 37 Pogodbe,
   ob upoštevanju Pogodbe o delovanju Evropske unije ter zlasti členov 207 in 209 v povezavi s členom 218(9) Pogodbe,
   ob upoštevanju predloga Evropske komisije in visokega predstavnika Unije za zunanje zadeve in varnostno politiko,
   ob upoštevanju naslednjega:

               (1)

               Sporazum o partnerstvu in sodelovanju med Evropskimi skupnostmi in njihovimi državami članicami na eni strani in Republiko Armenijo na drugi strani (1) (v nadaljnjem besedilu: Sporazum) je bil podpisan 22. aprila 1996 in je začel veljati 1. julija 1999.

               (2)

               Z namenom doseganja ciljev Sporazuma lahko Svet za sodelovanje, ustanovljen s Sporazumom, v skladu s členom 78 Sporazuma pripravi ustrezna priporočila.

               (3)

               Pogodbenici sta se dogovorili, da bosta določili prednostne naloge partnerstva, da bi zagotovili smernice in osrednje cilje za njuno skupno delo na posameznih področjih.

               (4)

               Prednostne naloge partnerstva bo sprejel Svet za sodelovanje.

               (5)

               Stališče Unije v Svetu za sodelovanje v zvezi s sprejetjem prednostnih nalog partnerstva EU-Armenija sprejme Svet –

         SPREJEL NASLEDNJI SKLEP:
   Člen 1
   Stališče, ki se v imenu Unije zavzame v Svetu za sodelovanje, ustanovljenem s Sporazumom o partnerstvu in sodelovanju med Evropskimi skupnostmi in njihovimi državami članicami na eni strani in Republiko Armenijo na drugi strani, v zvezi s sprejetjem prednostnih nalog partnerstva EU-Armenija temelji na osnutku priporočila Sveta za sodelovanje, priloženega temu sklepu.
   Člen 2
   Ta sklep začne veljati na dan sprejetja.

      V Bruslju, 25. septembra 2017

            Za Svet

            Predsednik

         M. MAASIKAS

      (1)  UL L 239, 9.9.1999, str. 3.

      OSNUTEK
      PRIPOROČILO št. …/2017 SVETA ZA SODELOVANJE MED EU IN ARMENIJO
      z dne …
      o prednostnih nalogah partnerstva EU-Armenija
      SVET ZA SODELOVANJE MED EU IN ARMENIJO JE –
      ob upoštevanju Sporazuma o partnerstvu in sodelovanju med Evropskimi skupnostmi in njihovimi državami članicami na eni strani in Republiko Armenijo na drugi strani ter zlasti člena 78 Sporazuma,
      ob upoštevanju naslednjega:

                  (1)

                  Sporazum o partnerstvu in sodelovanju med Evropskimi skupnostmi in njihovimi državami članicami na eni strani in Republiko Armenijo na drugi strani (1) (v nadaljnjem besedilu: Sporazum) je bil podpisan 22. aprila 1996 in je začel veljati 1. julija 1999.

                  (2)

                  Z namenom doseganja ciljev Sporazuma lahko Svet za sodelovanje v skladu s členom 78 Sporazuma pripravi ustrezna priporočila.

                  (3)

                  Na podlagi člena 95(1) Sporazuma pogodbenici sprejmeta vse splošne ali posebne ukrepe, potrebne za izpolnjevanje svojih obveznosti iz Sporazuma, ter poskrbita za doseganje ciljev, določenih v Sporazumu.

                  (4)

                  Na podlagi pregleda evropske sosedske politike je bila predlagana nova faza sodelovanja s partnerji, ki obema stranema zagotavlja večji občutek odgovornosti.

                  (5)

                  Unija in Armenija sta se dogovorili, da bosta utrdili svoje partnerstvo z dogovorom o sklopu prednostnih nalog za obdobje 2017–2020 s ciljem podpiranja in krepitve odpornosti in stabilnosti Armenije.

                  (6)

                  Pogodbenici Sporazuma sta se zato dogovorili o besedilu prednostnih nalog partnerstva EU-Armenija, ki bodo podpirale izvajanje Sporazuma, pri čemer bo poudarek na sodelovanju na področju skupno opredeljenih skupnih interesov –

            SPREJEL NASLEDNJE PRIPOROČILO:
      Člen 1
      Svet za sodelovanje priporoča, naj pogodbenici izvajata prednostne naloge partnerstva EU-Armenija, kot so določene v Prilogi.
      Člen 2
      To priporočilo začne učinkovati na dan sprejetja.

         V Bruslju, …

               Za Svet za sodelovanje

               Predsednik

         (1)  UL L 239, 9.9.1999, str. 3.


title: Sklep Evropskega parlamenta z dne 5. maja 2010 o razrešnici glede izvrševanja proračuna Evropske agencije za pomorsko varnost za proračunsko leto 2008

text:
               25.9.2010

               SL

               Uradni list Evropske unije

               L 252/169

         SKLEP EVROPSKEGA PARLAMENTA
   z dne 5. maja 2010
   o razrešnici glede izvrševanja proračuna Evropske agencije za pomorsko varnost za proračunsko leto 2008
   (2010/530/EU)
   EVROPSKI PARLAMENT,
   ob upoštevanju končnih letnih računovodskih izkazov Evropske agencije za pomorsko varnost za proračunsko leto 2008,
   ob upoštevanju poročila Računskega sodišča o letnih računovodskih izkazih Evropske agencije za pomorsko varnost za proračunsko leto 2008, skupaj z odgovori agencije (1),
   ob upoštevanju priporočila Sveta z dne 16. februarja 2010 (5827/2010 – C7-0061/2010),
   ob upoštevanju člena 276 Pogodbe ES in člena 319 Pogodbe o delovanju Evropske unije,
   ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), zlasti člena 185,
   ob upoštevanju Uredbe (ES) št. 1406/2002 Evropskega parlamenta in Sveta z dne 27. junija 2002 o ustanovitvi Evropske agencije za pomorsko varnost (3), zlasti člena 19,
   ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 (4), zlasti člena 94,
   ob upoštevanju člena 77 in Priloge VI Poslovnika,
   ob upoštevanju poročila Odbora za proračunski nadzor ter mnenja Odbora za promet in turizem (A7-0081/2010),

               1.

               podeli razrešnico izvršnemu direktorju Evropske agencije za pomorsko varnost glede izvrševanja proračuna agencije za proračunsko leto 2008;

               2.

               navaja svoje pripombe v spodnji resoluciji;

               3.

               naroči svojemu predsedniku, naj ta sklep in resolucijo, ki je del sklepa, posreduje direktorju Evropske agencije za pomorsko varnost, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

            Predsednik

         Jerzy BUZEK

            Generalni sekretar

         Klaus WELLE

      (1)  UL C 304, 15.12.2009, str. 55.

      (2)  UL L 248, 16.9.2002, str. 1.

      (3)  UL L 208, 5.8.2002, str. 1.

      (4)  UL L 357, 31.12.2002, str. 72.
    ---documentbreak---

               25.9.2010

               SL

               Uradni list Evropske unije

               L 252/170

         RESOLUCIJA EVROPSKEGA PARLAMENTA
   z dne 5. maja 2010
   s pripombami, ki so del sklepa o razrešnici glede izvrševanja proračuna Evropske agencije za pomorsko varnost za proračunsko leto 2008
   EVROPSKI PARLAMENT,
   ob upoštevanju končnih letnih računovodskih izkazov Evropske agencije za pomorsko varnost za proračunsko leto 2008,
   ob upoštevanju poročila Računskega sodišča o letnih računovodskih izkazih Evropske agencije za pomorsko varnost za proračunsko leto 2008, skupaj z odgovori agencije (1),
   ob upoštevanju priporočila Sveta z dne 16. februarja 2010 (5827/2010 – C7-0061/2010),
   ob upoštevanju člena 276 Pogodbe ES in člena 319 Pogodbe o delovanju Evropske unije,
   ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), zlasti člena 185,
   ob upoštevanju Uredbe (ES) št. 1406/2002 Evropskega parlamenta in Sveta z dne 27. junija 2002 o ustanovitvi Evropske agencije za pomorsko varnost (3), zlasti člena 19,
   ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 (4), zlasti člena 94,
   ob upoštevanju člena 77 in Priloge VI Poslovnika,
   ob upoštevanju poročila Odbora za proračunski nadzor ter mnenja Odbora za promet in turizem (A7-0081/2010),

               A.

               ker je Računsko sodišče navedlo, da je prejelo zadostno zagotovilo o zanesljivosti letnih računovodskih izkazov za proračunsko leto 2008 ter o zakonitosti in pravilnosti z njimi povezanih transakcij,

               B.

               ker je Parlament 23. aprila 2009 izvršnemu direktorju Evropske agencije za pomorsko varnost podelil razrešnico glede izvrševanja proračuna agencije za proračunsko leto 2007 (5) in v resoluciji, ki spremlja sklep o razrešnici, med drugim:

                           —

                           ugotovil, da je Računsko sodišče v letu 2007 naštelo 32 proračunskih prerazporeditev, in se seznanil s kritiko Računskega sodišča na račun velikega števila prerazporeditev,

                           —

                           ugotovil, da je Računsko sodišče podobno kot v letu 2006 ocenilo, da so bile pravne obveznosti prevzete pred ustreznimi proračunskimi obveznostmi,

                           —

                           agencijo pozval, naj poskrbi za pregledne in nepristranske postopke zaposlovanja, zlasti tako, da zagotovi udeležbo odbora uslužbencev,

      Uspešnost

               1.

               je razočaran, da agenciji ni uspelo pripraviti večletnega delovnega programa in da njen letni delovni program ni ustrezal proračunskim obveznostim; poudarja, da je pomembno, da agencija v svojih načrtih določi cilje SMART in kazalnike RACER, da bo lahko ocenila svoje rezultate; se je kljub temu seznanil z odgovorom agencije, ki zagotavlja, da je izboljšala delovni program za leto 2009 z uvedbo ciljev in ključnih kazalnikov uspešnosti ter z boljšim sistemom za načrtovanje virov; zato agencijo poziva, naj to strategijo predstavi Parlamentu, takoj ko bo mogoče; poziva jo tudi, naj premisli o vključitvi Ganttovega diagrama v načrte za vse svoje operativne dejavnosti, kar bo omogočilo hiter prikaz časa, ki ga vsak uslužbenec porabi za projekt, in spodbudilo pristop, usmerjen k doseganju rezultatov;

               2.

               zahteva, da agencija v razpredelnici, ki bo priložena prihodnjemu poročilu Računskega sodišča, predstavi primerjavo med rezultati, doseženimi v letu, ki ga obravnava razrešnica, in rezultati, doseženimi v predhodnem proračunskem letu, da bi organ za razrešnico lahko bolje ocenil uspešnost agencije v vmesnem obdobju;

      Upravljanje proračuna in finančno poslovodenje

               3.

               pozdravlja dejstvo, da je Računsko sodišče ugotovilo, da so letni računovodski izkazi agencije za proračunsko leto 2008 zanesljivi in da so z njimi povezane transakcije kot celota zakonite in pravilne;

               4.

               je seznanjen z dejstvom, da je agencija iz proračuna Unije za leto 2008 prejela 44 300 000 EUR za prevzem obveznosti in 46 890 000 EUR za plačila;

               5.

               meni, da je skrb zbujajoče, da je Sodišče znova opozorilo na veliko število proračunskih prerazporeditev v letu 2008 (52 v letu 2008 in 32 v letu 2007); je seznanjen z odgovorom agencije, da so prerazporeditve za upravne odhodke omejene na obdobje 2008/2009, ker se je agencija selila v dokončne pisarniške prostore; zlasti ga skrbi dejstvo, da je bilo med junijem in novembrom 2008 več kot 2 000 000 EUR odobrenih proračunskih sredstev za odhodke za zaposlene prerazporejenih v proračunske vrstice za upravne odhodke, zaradi česar se je povečal znesek sredstev, prenesenih v leto 2009, in zmanjšal znesek, ki bi ga bilo treba povrniti Komisiji; je seznanjen z odgovorom agencije, da si bo še naprej prizadevala za izboljšanje svojega načrtovanja in spremljanja dejavnosti ter posledično zmanjšanje števila sprememb proračuna;

               6.

               ugotavlja, da je Računsko sodišče znova – podobno kot v letih 2006 in 2007 – ocenilo, da so bile pravne obveznosti prevzete pred ustreznimi proračunskimi obveznostmi; zato poziva agencijo, naj si bolj prizadeva za usposabljanje in komunikacijo, da bi v prihodnje preprečila takšno stanje; poleg tega zahteva, da se ukrepi, ki bodo sledili, navedejo v letnem poročilu dejavnosti agencije za leto 2009;

               7.

               je seznanjen s tem, da je agencija v letu 2008 vknjižila prihodke iz obresti v višini 519 598,10 EUR, od česar je 472 251,18 EUR že povrnila generalnemu direktoratu za energetiko in promet, preostalih 47 346,92 EUR pa knjižila kot vnaprej vračunane odhodke; glede na letne računovodske izkaze in višino obresti sklepa, da ima agencija vseskozi izjemno visok gotovinski saldo; z zadovoljstvom ugotavlja, da je gotovinski saldo agencije 31. decembra 2008 znašal le še 3 610 677,41 EUR; poziva Komisijo, naj preuči, kako bi bilo mogoče povsem uveljaviti na potrebah temelječe upravljanje denarnih sredstev v skladu s členom 15(5) Uredbe (ES, Euratom) št. 2343/2002 in katere spremembe zasnove so potrebne, da bi gotovinski saldo agencije trajno ohranjali na čim nižji ravni;

      Notranja revizija in človeški viri

               8.

               ugotavlja, da je agencija od leta 2006 do konca leta 2008 uresničila 25 od 32 priporočil službe za notranjo revizijo; ugotavlja, da so priporočila, ki veljajo za „zelo pomembna“, povezana: s sprejetjem izvedbenih pravil za kadrovske predpise v zvezi z zaposlovanjem začasnih uslužbencev v skladu s kadrovskimi predpisi; s kontrolami v izbirnem postopku, da bi zagotovili večjo preglednost in enako obravnavanje kandidatov; z oblikovanjem strategije za načrtovanje poklicne poti (vključno z usposabljanjem, izobraževanjem in mentorstvom); z boljšim kadrovskim načrtovanjem;

               9.

               sporoča, da so druge pripombe k sklepu o razrešnici, ki so horizontalne narave, zbrane v resoluciji z dne 5. maja 2010 (6) o uspešnosti, finančnem poslovodenju in nadzoru agencij.

      (1)  UL C 304, 15.12.2009, str. 55.

      (2)  UL L 248, 16.9.2002, str. 1.

      (3)  UL L 208, 5.8.2002, str. 1.

      (4)  UL L 357, 31.12.2002, str. 72.

      (5)  UL L 255, 26.9.2009, str. 172.

      (6)  Sprejeta besedila, P7_TA(2010)0139 (glej stran 241 tega Uradnega lista).


title: Sklep Političnega in varnostnega odbora (SZVP) 2017/1012 z dne 13. junija 2017 o podaljšanju mandata vodje misije Evropske unije za krepitev pravne države na Kosovu (To poimenovanje ne posega v stališča o statusu ter je v skladu z RVSZN 1244 (1999) in mnenjem Meddržavnega sodišča o razglasitvi neodvisnosti Kosova. ) (EULEX KOSOVO) (EULEX KOSOVO/1/2017)

text:
                  16.6.2017

                  SL

                  Uradni list Evropske unije

                  L 153/27

            SKLEP POLITIČNEGA IN VARNOSTNEGA ODBORA (SZVP) 2017/1012
      z dne 13. junija 2017
      o podaljšanju mandata vodje misije Evropske unije za krepitev pravne države na Kosovu (*1) (EULEX KOSOVO) (EULEX KOSOVO/1/2017)
      POLITIČNI IN VARNOSTNI ODBOR JE –
      ob upoštevanju Pogodbe o Evropski uniji in zlasti tretjega odstavka člena 38 Pogodbe,
      ob upoštevanju Skupnega ukrepa Sveta 2008/124/SZVP z dne 4. februarja 2008 o misiji Evropske unije za krepitev pravne države na Kosovem (EULEX KOSOVO) (1) in zlasti člena 12(2) Skupnega ukrepa,
      ob upoštevanju naslednjega:

                  (1)

                  Na podlagi člena 12(2) Skupnega ukrepa 2008/124/SZVP je Politični in varnostni odbor (PVO) v skladu s tretjim odstavkom člena 38 Pogodbe pooblaščen za sprejemanje ustreznih odločitev glede političnega nadzora in strateškega vodenja misije Evropske unije za krepitev pravne države na Kosovu (EULEX KOSOVO), vključno z odločitvijo o imenovanju vodje misije.

                  (2)

                  Svet je 14. junija 2016 sprejel Sklep (SZVP) 2016/947 (2) o spremembi Skupnega ukrepa 2008/124/SZVP in o podaljšanju trajanja misije EULEX KOSOVO do 14. junija 2018.

                  (3)

                  PVO je 20. julija 2016 sprejel Sklep (SZVP) 2016/1207 (3), s katerim je imenoval Alexandro PAPADOPOULOU za vodjo misije EULEX KOSOVO od 1. septembra 2016 do 14. junija 2017.

                  (4)

                  Visoka predstavnica Unije za zunanje zadeve in varnostno politiko je 30. maja 2017 predlagala, da se Alexandri PAPADOPOULOU podaljša mandat vodje misije EULEX KOSOVO za obdobje od 15. junija 2017 do 14. junija 2018 –

            SPREJEL NASLEDNJI SKLEP:
      Člen 1
      Mandat Alexandre PAPADOPOULOU kot vodje misije Evropske unije za krepitev pravne države na Kosovu (EULEX KOSOVO) se podaljša za obdobje od 15. junija 2017 do 14. junija 2018.
      Člen 2
      Ta sklep začne veljati na dan sprejetja.

         V Bruslju, 13. junija 2017

               Za Politični in varnostni odbor

               Predsednik

            W. STEVENS

         (*1)  To poimenovanje ne posega v stališča o statusu ter je v skladu z RVSZN 1244 (1999) in mnenjem Meddržavnega sodišča o razglasitvi neodvisnosti Kosova.

         (1)  UL L 42, 16.2.2008, str. 92.

         (2)  Sklep Sveta (SZVP) 2016/947 z dne 14. junija 2016 o spremembi Skupnega ukrepa 2008/124/SZVP o misiji Evropske unije za krepitev pravne države na Kosovu (EULEX KOSOVO) (UL L 157, 15.6.2016, str. 26).

         (3)  Sklep Političnega in varnostnega odbora (SZVP) 2016/1207 z dne 20. julija 2016 o imenovanju vodje misije Evropske unije za krepitev pravne države na Kosovu, EULEX KOSOVO (EULEX KOSOVO/1/2016) (UL L 198, 23.7.2016, str. 49).